
Uvod 

i 

Mi ćemo se ovdje pozabaviti jednim vrlo teškim proble¬ 
mom, koji pritište svijetsku pijacu — novca i robe, kojeg na¬ 
rodi zovu Kriza! Ona bezglavo juri svijetom; zaustavlja se 
pred sjajnim dvorovima, kao i pred malim potleušicama. I da¬ 
nas mi imamo mnogo razloga da govorimo o toj nesreći, koja 
je zapremila — sve kontinente svijeta, gdje jače, gdje slabije. 
Ali ova riječ se upotrebljavala kod nas i — mnogo, mnogo 
prije, nego što je ona bila uopće — aktuelna u našem privred¬ 
nom i gospodarskom životu. Ona se rabila na jedan — suge¬ 
stivan način. I pošto smo mi bili na čistu s tom notornom po¬ 
javom, još 1926 god., nismo joj pridavali nikakove važnosti, 
jer smo je gledali, kao —psihoegoističku pojavu izvjesnog di¬ 
jela našeg društva, koja je zahvaćala svoj zamah već prema 
psihološkim i karakternim okolnostima pojedinih pokrajina. No 
usprkos ove okolnosti, nije nitko ni mislio o svojim dobrima 
da ona stoje u opasnosti od ove reklamirane »gospođe«, koja 
se, ali, pokazala u svoj svojoj realnosti — ove godine — na 
svjetskim tržištima pa i kod nas, iako nije bilo — nikakovog 
logičkog i realnog opravdanja za uzbunu, koju su nam pripre¬ 
mili baš oni pojedinci... u društvu, od kojih smo se — naj¬ 
manje nadali, da će ovako postupati prema našem sveukup¬ 
nom privrednom životu, a naposeb prema — otadžbini, koja 
je, na koncu, vrhu svih tih gledanja i za koju bi se moralo 
žrtvovati i ono posljednje, kao što nam je dala svjetli primjer 
— Velika Britanija, kad je zapala u teški privredni položaj, 
kad je postojala bojazan za njezin — opstanak koli privredni 
toli i nacionalni. 

Mi smo činili protivno. Mi smo puštali zračnim prosto¬ 
rima ovaj moćni fluid, koji se počeo stvarno da osjeća kod 
nas, početkom 1929 god., i kad je počela da raste naša pri¬ 
vredna depresija u svim pravcima, te uz najpožrtvovnija na- 

stojanja tadašnjih pretstavnika vlade, nisu se mogla usporiti 
ova strašna kola, koja je gurao svijetski gospodarski kolos i 
na naša vrata, da nas iskuša u našoj ustrajnosti i postojano¬ 
sti. Međutim, ne smije se smetnuti s vida, da je i ovaj moćni 
fluid, koji je zadirao u narodni organizam — iz dana u dan, 
širio na sve strane naše domovine po ljudima, koji nisu nika¬ 
da ni vidjeli ni osjetili, što je to kriza, — kontra onoj vječnoj 
krizi, koja je postojala među narodima, od — pradavnih vre¬ 
mena; od vremena kad je čovjek počeo poimati — zemljino 
bogatstvo. 

Međutim ovi ljudi nisu imali ni pojma, što su govorili, 
jer kad bi znali značenje svojih riječi, ne bi im palo na pamet 
da su najsebičniji, da ovako govore u vrijeme, kad nema nit¬ 
ko osnove da govori tako; kad nema zato — moralnog ni ma¬ 
terijalnog opravdanaja. Oni nisu imali ni pojma, da je taj fluid 
jedna — elementarna sila, koja — preobražava — društva, 
države i — svijetove. To je ona početna sila, koja stoji u pri¬ 
rodi i svemiru, a koja se zove — Energija. Ova je energija — 
stvarajuća i — razarajuća. Ona je toliko — Božja, koliko je i 
— vražja! Po njoj se stvara i razgrađuje, rađa i umire! 

Da možemo krenuti odmah na stvarnost, mi ćemo se po¬ 
zabaviti predmetom, koji nas interesira, u današnje vrijeme, 
koji ne će da gubi svoju vrijednost kod ljudi, koji imaju želju, 
da upoznaju — vječni optok kapitala i njegovu 
ravnotežu. 

Ovdje nam je uzgred napomenuti, da pisac ovih redaka 
nipošto ne spada među ljude s uravnoteženim proračunom, ne¬ 
go, naprotiv, među — društvo, čiji proračun nema realne pod¬ 
loge (bar kod nas) i, koji je — vječno — pasivan. Ali zato ovi 
ljudi najmanje govore o krizi, jer je ona strašna na ustima, a 
kamoli ne na — djelu. Mi se nalazimo svagđe: u državnom i 
privatnom uredu, tvornicama, rudokopima i t. d. 

Tko se, dakle, tuži na krizu i vječno govori o njoj? Bi- 
ćemo tako slobodni da ukažemo prstom na one pojedince, koji 
iz ličnih i sebičnih razloga' kličući govore o krizi, po javnim 
lokalima, trgovinama i trgovima. 

To su oni, poštvovani čitaoče, koji nisu pogođeni — da¬ 
našnjom krizom — novca, krizom — kruha i ruha! To su lju¬ 
di, čiji negibiv kapital — ne gubi svoje vrijednosti, radi ko¬ 
jeg je i došlo do — krize, 'jer se ne radi o njihovoj krizi, nego 


se ovđe radi o jednoj notornoj činjenici: o sudaru kapi¬ 
tala — gotovine i kapitala — robe! Ovđe, dakle, 
biju boj — dva kapitala: jedan, jer je zadužio posrednim pu¬ 
tem našu robnu proizvodnju, određenu za unutrašnju i vanjsku 
pijacu, dok drugi, jer ne može da unovči svoje proizvode, da 
može da bude — likvidan naprama prvome. A jedan i drugi 
kapital je — narodni kapital, samo što je prvi u relativnoji —- 
manjini, dok je drugi u relativnoj većini za kojeg stoji — cijeli 
narod i država. 

Prvi kapital dolazi sa strane — krupnih i sitnih štediša. 
Sitna štednje, koja se počela provoditi kod nas u djelo, upli- 
visala je na slabu prođu zemaljskih i industrijskih proizvoda 
na domaćoj pijaci. — Međutim, sitni kapitali — nisu bili opas¬ 
ni za naš privredni život, nego krupni kapitali, koji su se po¬ 
čeli javljati 1924 god. na ovamo. 


Kako se pravi iz jednog dinara — deset, a da ostane uvjeke 
— samo jedan dinar? 

Mi vidimo da je bila građevna djelatnost po oslobođenju 
i ujedinjenju kod nas jaka. Ovoj pojavi nije se bilo za čuditi 
do 1929 god., obzirom na aktivnost naše pijace a i izvoz, koji 
je predstavljao jedan jaki faktor u našem privrednom životu. 
Ali od 1929 god., kad je naša domaća pijaca stala znatno po¬ 
puštati, a izvoz se smanjio na minimum, što se najače osjetilo 
u na šoj drvnoj industriji, čim je bila pogođena jedna velika 
masa našeg domaćeg konzuma uslijed plaćevne nesposobno¬ 
sti prema ličnim potrebama jednog osjetljivog faktora u na¬ 
šem privrednom životu, građevna je djelatnost bila na svom 
— vrhuncu. I usprkos sve težih privrednih i ekonomskih pri¬ 
lika, mi smo mogli čitati u novinama velike programe za pro- 
ročunsku 1929-30-31. god., a da se nismo pitali: kako je mo¬ 
guća ova pojava? Što ju je izazvalo, i koje su njezine poslje¬ 
dice? Dok industrija i trgovina, zanatstvo i druge privredne 
grane, stoje pod jednom depresijom, tražeći pijacu za svoje 
proizvode, građevna se djelatnost razmahala na svim strana¬ 
ma. Kud je god čovjek došao, vidjeo je — gradnje i samo grad¬ 
nje, dok je trgovačka pijaca mirovala mučeći muku, 

A ljudi, nepoznavajući prilike, govorili su: 

— Privreda napreduje! Evo, kako se gradi! ... 

Međutim, mi kažemo, da je naša građevna djelatnost 
bila jedna — napeta žica — neizvjesnosti, i ljudi su gradili, 
jedni su gradili sa svojim ušteđenim kapitalom, drugi, s ban¬ 
dinim kapitalom, koji je stajao na raspoloženju cjelokupnoj pri¬ 
vredi, pa i građevnoj djelatnosti. 

I mi, konačno, vidimo, da je naše kapitale počela da je¬ 
de — građevna djelatnost, jer je svatko želio vidjeti ove ka¬ 
pitale u — nepokretnim kapitalima, koji su, ali, postali — mrtvi 
kapitali, kapitali, koji će se moći u dogledno vrijeme rentirati. 


To je bio jedan — nezdravi pojav u našem privrednom 
životu, jer ova privredna grana narodne privrede, nije kora¬ 
cala s općim privrednim razvojem, koji je zastao u trgovač¬ 
kom i industrijskom svijetu, pa i kod nas. 

S tim u vezi mimoišlo se jedan jaki faktor u našem pri¬ 
vrednom životu, a to je preopterećenost građana od kuće- 
vlasnika, koji su mogli da cijene svoje stanbene prostorije po 
isteku zakona o stanovima, koji je utrnuo 1929 god. — U kom¬ 
pleksu socijalnih prilika kod nas, ovo je jedan jaki potez pot- 
kresavanja. On je pridonjeo mnogo neaktivnosti građana, što 
Se ™ ćno °d razi l° na lokalnom tržištu odjevnih predmeta. 
Tržište je oslabilo za 65%, a to je jedna suma, koja bi se mo¬ 
gla popeti preko milijarde dinara godišnjeg podavanja renti. 

Jasno je samo po sebi da ovaj novac nisu mogli kiiće- 
vlasnici — utrošiti, nego je on bio ulagan i vođen u novčanim 
zavodima kao — »štednja«. S tim se novcem zadužilo narod¬ 
nu privredu, dok po drugoj strani privreda nije primila, da bi 
se moglo taj novac — uračunati u dobro, kao što se uračuna¬ 
vao u dobro trgovačkog i opće privrednog pokreta prije 1929 
godine. 

Kao što ima i drugih moćnih faktora koji su štetno dje¬ 
lovali na cjelokrpni gospodarski život, iz vana, tako je i ovo 
jedan moćan faktor u našem privrednom i trgovačkom razvo¬ 
ju koji je vrlo štetno djelovao na našu, građansku, likvidnost 
prama svojim potrebama, koje smo morali umanjiti za čita¬ 
vih 65% u robi. Može se to činiti i smiješnim i nemogućim 
izvjesnim krugovima, a naročito jugoslovenskim kućevlasni- 
cima. Međutim, to je jedna — neoboriva činjenica, koja se ne- 
da ničim suzbiti i, koja stoji kao jedan veliki memento —- su¬ 
trašnjice. 

Ovi kapitali, koji su počeli da se jednostrano gomilaju, 
uli su neutrošivi i dolazil su, što je potpuno prirodno u 
bančine pologe, koji su bili — posrednik između tih uloženih 
kapitala i potražnje, koja je s njima gradila nove industrijske 
objekte, s druge strane, trgovac da proširuje s njima svoj po¬ 
sao, a zemljoradnik, da što uspješnije gaji razne domaće kul¬ 
ture i t. đ. 

Mi ćemo iznijeti na ovom mjestu važne podatke za one, 
kojima je nejasno, kako se moglo da stvori iz 5 miljarda i 200 
milijona dinara, ovih 22 miljarde dinara, koji su dati našim 


zavodima u cijeloj državi. Notorna je činjenica, da naš ime¬ 
tak u gotovini računa se kod upućenih, premašuje preko — 
35 miljarda gotovine. Mi imademo ukupnog bankarskog kapi¬ 
tala 2 miljarde 595 milijona 432 hiljada 459 dinara, osim ka¬ 
pitala dioničkih društava, koja predstavljaju isto jednu znat¬ 
nu sumu, o čem nema podataka, ali se može da računa na 3 
miljarde dinara, što iznaša sa ulošcima trgovačkim računima 
te mjenicama, a da ne govorimo o drugom kapitalu, koji se 
saopćava službeno, oko 20 miljarda dinara. Banke su zadužile 
(bez mjenica) sa 13 miljarda 18 milijona dinara 512 hiljada 
dužnike, koji su predstavljeni u našem privrednom životu Ju¬ 
goslavije, još 1929 god., dok se ova cifra penje, u 1931 god., 
na preko 20 miljarda dinara, koje narodna privreda duguje 
novčanim zavodima, koja predstavlja sveukupni kapital oko 
— 70 miljarda dinara, to jest garanciju za uzajmljeni novac. 

, Ovo su poluslužbeni podatci iz kojih crpimo ove ogrom¬ 
ne sume, koje predstavlja naša trgovina, industrija, poljopri¬ 
vreda i obrt. Ovaj rezime vidi se od 1929 god., a od 1929 god. 
imamo — povišenje i uloga i povećanje dužnika. 

fznijećemo ovđe uobičajena bančina poslovanja, koja se 
kreću na zlatnoj podlozi, upravo kao što i naš monetarni opti¬ 
caj po narodnoj banci. — Bančina poslovanja napram potraž¬ 
nje odvijaju se na slijedeći način: 

Dolazi čovjek u novčani zavod, da mu isti uzajmi nova¬ 
ca (dakako onog novca, kojeg štediša daje bankama na — dis¬ 
poziciju) i iskaže putem uredovnih gruntovnih izvadaka, da 
posjeduje imetak od 300 hiljada dinara, koji je uvjeke uravno¬ 
težen naprama — jednoj desetici .1=10. (Jedan zlatni dinar 
jednako deset papirnih). Činovnik ustanovi, da ovaj imetak 
vrijedi — 30 hiljada zlatnih dinara, ili 300 hiljada u zakonskoj 
novčanici potkovanoj zlatnom jedinicom po narodnoj banci, 
odobrit će kredit od 10 hiljada zlatnih dinara (= 100 hiljada 
dinara) i uknjižit će se zavod na njegovo imanje — na prvo 
mjesto, a to znači: ja ću prvi da se naplatim, a ostale vjere- 
’Sije, koje opterećuju isti posjed, što im ostane po mojem pod¬ 
mirenju. 

Dali će tko ustvrditi, da je ovih — 100 hiljada dinara 
barčinih u opasnosti, kad ih pokriva — 300 hiljada dinara u 
nekretninama, koja je svota uvjek i u svako doba garan- 
tovana banci i ulagačima!? Ovo ne može nitko da ustvrdi, jer 

i u onom slučaju, kad bi došlo u važnost — zlato, odnosno 
pođpuno pokrivena zlatna novčanica, dužnik bi morao da pla¬ 
ti, po zakonu, 10 hiljada zlatnih dinara, a tako isto dobio bi i 
ulagač —- 10 hiljada zlatnih dinara i na nje ugovoreni — ka¬ 
matnjak. 

Kako vidimo, ovđe ne postoji bojazan da ulagač gubi 
svoj uloženi novac, kad je on podkovan još — dvostruko. Ta¬ 
ko isto i ovih dvadeset miljarda, koje su javile novine, a što 
je opet službeno izvješće banaka i Narodne banke, podkova- 
ne su sa — 60 miljarda dinara. I ovih oslonjenih 20 miljarda 
dinara na 60 miljarda dinara ne može doći u pitanje. I tko misli 
usprkos svega, da ovih 20 miljarda može da dođe u pitanje, 
napram ove titanske svote, koja garantira za navedeni novac, 
a koju je dala cjelokupna narodna privreda i naš seljak, mora 
da bude vrlo — neupućen. U pitanje dolazi uložni kapital sa¬ 
mo onda, kad nastane — opće nepovjerenje koje potraje dulje 
vremena. Međutim, ova garancija premašuje i preko 80 mili¬ 
jarda dinara, obzirom na mjenične račune. 

I kad se sve ovo uzme kao jedna logična činjenica onda 
moramo da pitamo: Koji je bio povod da su se ulagači pobu¬ 
nili i počeli da dižu svoje gotovine u novčanim zavodima već 
dva puta ove godine. Kada se zna, da novčani zavodi Jugo¬ 
slavije stoje odlično, iako s malim dobitcima, jer je trgovač¬ 
ka i industrijska neaktivnost u znatnoj mjeri, iako, kako se 
razabire iz bančinih dugovanja, ona stoji u povišenom stavu, 
računajući i njezine nekretnine, koje odilaze u miljarde? Zar 
bi dozvolili dioničari, i to svi dioničari, da se radi protiv nji¬ 
hovih interesa!? Ili: zar misle ulagači da Jugoslavija ima ta¬ 
ko idealne dioničare, koji ljubomorno čuvaju svoje dionice, da 
najednom dozvole da propadne njihov imetak, koji premašuje 
gotovinu u iznosu od preko 2 i Vs miljarde dinara!! Ta jedan 
dioničar, kad ugleda da pada vrijednota njegovih papira, diže 
se, revoltira se, skuplja se upravni i nadzorni odbor i traži 
uzroke tom padu. 

Dakle: Ako se boji dioničar, onda ima prava da se boji 
i — ulagač. Ali, kad mirno spava dioničar, onda može još mir¬ 
nije da spava — ulagač, jer katastrofa najprije zadesi dioniča¬ 
ra, a tek za njim dolazi na red —- ulagač. 

Ali ovđe postoji jedno drugo pitanje, koje je od najveće 
važnosti po stabilnost novčanih zavoda, a to je — povjerenje 


— povjerilca i ulagača napram novčanom zavodu, koji je — 
posrednik između ulagača i potraživača. Mi vidimo po opro¬ 
banoj metodi, koju vrše svi novčani zavodi n asvijetu, da ti 
novčani zavodi itekako zaštićuju interese svojih klijenata, 
uračunavaju ulagačevu i svoju kamatu, osiguravaju se zalo- 
zima, koji premašuju dvije trećine od uložene glavnice i to 
u stalnim vrijednotama, koje se mogu unovčiti i, koje banka 
unovčuje u jednom malo duljem i normalnijem vremenu od 
ovog današnjeg jer ne želi, ujedno, ni samog dužnika odjed¬ 
nom da upropasti, da uzme svoj iznos, odnosno da proda duž- 
nikov imetak za onu svotu, koju joj dužnik duguje, nego ona, 
a i dužnik, traži — povoljnu prođu, tako da ostane — vuk — 
sit i koza cijela. 

U ovom slučaju, koji se sada dogodio kod nas, ne bi bilo 
moguće ovo potonje, jer je naš optok novca premalen da udo¬ 
volji jednoj bezrazložnoj potražnji, koja se dogodila kod nas 
uslijed svjetske krize, koja je kod nas poremetila — duhove, 
koji žele s tim svojim nezdravim poimanjem da poremete — 
cijeli naš privredni i gospodarski život, da zatvore vrata indu¬ 
striji i trgovini; da bace na ulicu — stotine hiljada radne sna¬ 
ge ; da stvore ovom svojom nerazumnom bojazni — socijalnu 
bijedu; da srću u jednu beskonačnu provaliju, punu tome i — 
neizvesnosti; da stvore ovim svojim postupkom — socjalno- 
političke pokrete — nedoglednih razmjera, koji su kao nemi¬ 
novna pojava u socijalnoj bijedi jedne kolektivne mase, koja 
je u svojim razmjerima i u svojoj tragici najstrašniji polip, koji 
si uzimlje za metu — stvaraoce socijalne bijede, misleći da su 
to neki zemaljski bogovi, a kad tamo: to su samo slabi ljudi 
s trošnim živcima. 

Međutim mi vidimo, da oni koji su ulagali, boje se za 
svoje gotovine. Zašto? Zar je nerazbor tako duboki da ne 
može da shvati, da je ovih 5 miljarda i 200 milijona našeg opti¬ 
caja, stvorilo ovih —- 20 miljarda uložaka i konta, i drugih još 
dvadeset miljarda, koje se nalaze, kao gotovina dana u raz¬ 
na dionička društva i druge privredne investicije. Ovaj opti 
caj nije u stanju da namiri ovih dvadeset miljarda dinara, iako 
one imaju garanciju za 80 rhiljarda dinara — narodne imovine. 
Zašto? Zato, jer bi sva ova narodna imovina morala doći na 
javnu dražbu, kao kolektivna i pravna svojina ulagača. I sad 
je pitanje: Tko bi ovu narodnu imovinu mogao da kupi preko 

noći, da se isplati uložni kapital, koji predstavlja za svakog 
ulagača kao njegova — gotovina u banci? Nitko! Jer, napro¬ 
sto, ne bi bilo kupaca, koji bi mogli pokupovati jednu imovinu, 
koja vrijedi — desetke miljarda, kad je danas nemoguće pro¬ 
dati ni za — jednu milijardu narodnih — nekretnina. 

Ovo je jedini bauk za ulagača i štedišu, na kojeg, on ne 
smije »ikad nasjedati, jer s kolektivnom potražnjom onemo¬ 
gućuje — likvidnost novčanih zavoda i uopće. 

Mnogi se pitaju: Kako je moglo doći do tolike gotovine, 
a ova je predstavljena u 5 miljarda 200 milijona dinara našeg 
monetarnog standarda? Mi ćemo ovo pitanje riješiti s jed¬ 
nom lakoćom na sveopće zadovoljstvo, realno i logično, a 
ujedno ukazati i na sve one posljedice, koje čekaju naš pri¬ 
vredni život i štedišu, koji je zastupan na prvom mjestu. 

Mi vidimo da ove uložne kapitale netko ulaže u naše 
novčane zavode. Mi možemo da kažemo: netko! Jer ovog ne 
vidimo, ali ga zato možemo da — naslutimo. U prvom redu, 
kod nas je rentijerski kapital počeo nevjerojatno rasti 1925 
god., a s njim i ostali mali kapitali, u sitnoj štednji, koji se 
mogu naći ponajviše u osiguravajućim društvima. Osigura¬ 
vajuća društva polažu jedan dio svoje gotovine u novčane za¬ 
vode, dok s ostalom gotovinom rade izravno s narodom, da¬ 
jući im hepotekarne kredite. 

Ova vrst štednje nije opasna u kritičnim prilikama pri¬ 
vrede i novčarstva, jer je ova štednja periodična i. obavezat- 
na, ne može nikada da stvori opasnost prama sebi, kao kapi¬ 
tali, koji ulaze u novčane zavode, s kojima se može, prama 
utanačenju, raspolagati u svako doba. Mi ćemo na ovom mje¬ 
stu uglavnom iznijeti razliku uložnih kapitala kroz osiguranja, 
da se zna, poštovani čitaoc, ravnati, odnosno da dobije jedan 
realan i jasan pojam o — bančinom i osiguravajućem kapita¬ 
lu uopće, a naposeb o koristima, koje proističu iz uložnih i 
štednih kapitala. 

Jednako, kao banke, tako i osiguravajući zavodi, sakup¬ 
ljaju od pojedinaca iznose koji dolaze u velikoj mjeri, u do¬ 
bro našoj narodnoj privredi. 

Sam način sakupljanja između banaka i osiguravajućih 
zavoda, posve je različiti. Banke preuzimaju od pojedinaca - 
uloške, i tako sakupljene kapitale u obliku zajmova i kredita 
donose narodnoj privredi, koja stvara nove vrednote. — Pro¬ 


tivno od navedenoga, osiguravajući zavodi sakupljaju svoje 
kapitale putem premija, koje uplaćuju osiguranici na temelju 
osiguravajućih ugovora. 

Visina premija određuje se na osnovi statistike, koja po¬ 
kazuje, koliko se je osiguratelnih slučaja desilo u stanovitoj 
dobi i na osnovi računa — vjerojatnosti, koji iskazuje,' koliko 
jednakih slučaja može u stoj dobi — u buduće — nastupiti. 
To sve, pak, nije račun sigurnosti, nego samo račun vjerojat¬ 
nosti, koji dozvoljava iznimke, tako zvane, — katastrofalne 
nesreće (kao na primjer: požar jednog ili više sela ili cijeli 
jedan gradić), usljed kojih može postupiti mnogo više osigura¬ 
telnih slučaja, kao što ih se, po računma vjerojatnosti, očeki¬ 
vati moglo. Međutim, može se desiti da nastupi manje osigu¬ 
ratelnih slučaja, kao što ih se, prema računu vjerojatnosti, 
očekivalo. — Ovo su rijetke nesreće, ali i kad se dogode, osi¬ 
gurnine budu redovno isplaćene, jer su one, većim dijelom —■ 
neosigurane. 

Svemu tome mora biti odgovarajuća visina premija. Sa¬ 
mo ista mora biti isto tako u pogledu visine odobrena, da osi¬ 
guravajući zavod može, uvjek i u svako doba, odštetnim za¬ 
htjevima osiguranika udovoljavati. To je moguće samo onda 
ako premije odgovaraju onoj visini, koja je prema podatcima 
statistike i računa vjerojatnosti za pokriće odštetnih zahtjeva 
kod nastupa očekivanih osiguratelnih slučaja, potrebita, uzi¬ 
majući kod toga u obzir postotak za pokriće eventualnih ka¬ 
tastrofalnih slučaja, kojih račun vjerojatnosti neukazuje, ali su 
još uvjek u okviru mogućnosti. 

Ove katastrofe mogu da se dese raznoliko. Kao što smo 
napomenuli, može izgorjeti čitavo selo, pa i mnogo više od jed¬ 
nog sela. To je tek jedan primjer iz požarnog osiguranja, dok 
drugi može da bude iz nesretnih slučaja. Ovi nesrećni slučaji 
mogu se dogoditi kod velikih tvornica, čije je radništvo pri¬ 
vatno osigurano u slučaju nezgode ili smrti. Treći odraz ka¬ 
tastrofe može se desiti, kad zavlada u jednom kraju — kuga, 
epidemija i slično, i slučajno u tom kraju ima jedan zavod 
mnogo osiguranika na život, iznemoglosti čije su premije, od¬ 
nosno police počele se tek — uplaćivati. — Međutim, za po¬ 
kriće odštetnih zahtjeva, u svakom slučaju, moraju se iz ubra¬ 
nih premija sastavljati redovite rezerve i posebna, još rezer¬ 
va za — katastrofalne štete. 

Tako se naročito sakupljaju veliki kapitali putem život¬ 
nih osiguranja, koje osiguravajući zavodi ne zadržavaju u 
svojim blagajnama, nego ih pružaju narodnoj privredi s na- 
kupom popularno sigurnih državnih papira, sa davanjem po¬ 
pularno sigurnih hipoteka i zajmova, sa ulaganjem u nekret¬ 
nine i u banke. Baš takovo ulaganje pokazalo se u zadnje vri¬ 
jeme kao vanredno važno i korisno za narodnu privredu, 
usljed svoje stalnosti. 

Međutim, kada su ulagači — zavedeni po izvjesnim ne¬ 
odgovornim elementima, počeli su hrpimice da traže uloške 
iz banaka, te su time, ne samo banke, već i preduzeća, koja 
su primala od banaka potrebite kredite, stavili u jedan vrlo 
neugodan položaj. Da bi banke zahtjevima svojih ulagača za 
povratak uložaka, mogle udovoljiti, morale bi one zahtijevati 
povrat kredita koji su nastali od tih uložaka. 

Ovakvi zahtjevi ulagača stvaraju osjetljivu štetu privat¬ 
noj inicijativi, koja imade presudan upliv na porast besposle- 
nosti i općeg privrednog zastoja, koji može da ima fatalne po¬ 
sljedice u slučaju, ako se nepovjerenje produlji na jedno izvjes¬ 
no dulje vrijeme. 

Osiguravajući zavodi nisu bili stavljeni u taj neugodan 
položaj, u kojeg su bile stavljene banke usljed navedenog slu¬ 
čaja, jer štednja putem osiguranja je periodična i ne stvara 
kapitale, s kojima se može u svako doba — raspolagati. 

Usljed navedenih okolnosti, koje izviru iz periodičnih 
pologa dugoročnog odplaćivanja kod osiguravajućih zavoda, 
i usljed stabilnosti istih, od velike je važnosti za narodnu pri¬ 
vredu. S momentom stabiliteta osiguravajući zavodi pokazali 
su, da vrše jednu veliku socijalnu, narodnu gospodarsku 
zadaću. 

U tom pravcu kazali smo, uglavnom, sve ono što može 
da interesuje najšire narodne slojeve, dok u pogledu renti- 
jerskog, trgovačkog i industrijskog kapitala progovorićemo u 
daljnim izvodima, ukoliko je potrebno da se osvijetli uloga 
pojedinih kapitala i njihova međusobna ravnoteža. 

U današnje vrijeme kod nas 80% rentjerskog kapitala, a 
tako isto trgovačkog i industrijskog ulazi u domaće novčane 
zavode. Ovi kapitali predstavljaju najznatniji dio našeg pri¬ 
vrednog života. Međutim rentjerski ga kapital predstavlja — 
posredno, kao neapsorbovan, preko novčanih zavoda. On je, 

bar za danas, opterećujući za narodnu privredu, jer oduzim- 
lje od iste mnogo, dok joj vrlo malo daje. 

O 1 štetnim kapitalima progovorićemo malo kašnje dok 
ćemo se ovog puta zadržati na ovom štetnom kapitalu, koji je 
pretstavljen posredno kroz novčane zavode, koji ga stavljaju 
u ruke narodne privrede po navedenoj praksi. 

Sitna štednja, koja se odvija izravno s novčanim zavo¬ 
dima u zemlji i krupna ulaganja predstavljaju jednu vejčnu 
opasnost, koja redovno dolazi od kaprisa ulagača, kao što je 
i ovog puta nastala, kada su htjeli da najednom uzmu svoj no¬ 
vac, kojeg im ne može momentalno da isplati ni — američka 
Narodna banka, jer ni kod nje nema ove gotovine. Ovaj novac 
ne može da isplati ni jedna država u centralnoj Evropi, jer je 
to jedna gotovina, s kojom ne raspolaže ni jedna država. A 
zašto? Evo zato: Svi ovi štediše, koji su nosli svoje uloške 
u pojedine novčane zavode, kroz jedan niz godina, nisu si svi- 
jesni, da je jedan te isti novac dolazio po stoti put u njihove 
ruke, kojeg su opet nosili, kao svoj su višak u pologe. Taj no¬ 
vac nije ostao kao mrtva brojka u bančinim blagajnama, već 
ga je banka dala zajmoprimcu, samo što je taj zajmoprimac 
morao da da za taj uzajmljeni novac već napomenute garan¬ 
cije banki, dok ga je banka primila od ulagača, jer on ima 
vjere u nju, kao svog posrednika, koji polaže svake godine 
pred javnošću svoje račune, koji su istraženi po državnim 
vlastima radi odmjerivanja — poreza i t. d. 

Ovaj novac dolazi u trgovačke, industrijske, zanatske i 
poljoprivredne ruke, koje ga opet daju državi za porez, a 
država ga daje činovnicima, vojsci; upotrebljava ga za javne 
radove, prosvjetu itd. 

Kako vidimo, taj se novac vraća natrag u narodne ruke, 
koje opet od svog suviška ulažu u banke, koje uživaju njiho¬ 
vo povjerenje, koje ga ponovno odašilju napređ. 1 tako taj 
vječni optok ide napred, a da mi i ne opažamo, da je ovo po¬ 
novno vraćanje novca iz državnih blagajna narodu, koji po¬ 
novno spravlja u novčane zavode, što znači jedno vječno za¬ 
duživanje, koje se može izroditi i u — dvije sto milijarda dina-, 
ra, i više, narodnog imetka, samo što ovaj narodni imetak ne- 
predstavlja gotovinu u novcu, nego — vrijednost u robi, koja 
se ali, mora unovčiti da postane realna, kako bi mogla da udo¬ 
voljava svojim dugovima, na čijim je temeljima i stvorena. 


Tko može da ustvrdi, da srce čavječje nije primilo više 
krvi, nego što je uopće ima u nama? Zar se računa, recimo, 
samo deset litara krvi, da je ovih deset litara krvi zadužilo 
cijeli naš život, naše srce!? Koliko god puta prođe naša krv 
kroz srčne arterije, toliko ga je puta — zadužila po — 10 li¬ 
tara! I ono je dužno, dužno je toj sili, tom životu, toj organ¬ 
skoj vegetaciji na hiljade litara krvi! koja se vraća na svoje 
mjesto, hraneći organizam, da ponovno kroz srce, kroz koje 
protiče, zaduži za novih deset litara. I kad ga je toliko zadu¬ 
žila i on zadužio svoj život, kojemu daje ovu krv, malakše i 
klone. Skruti se organizam i skruti se — krv. 

I kao što se to odvija u čovječjem organizmu, kod vječ¬ 
nog zaduživanja i posuđivanja, tako se to događa i kod novca, 
koji se uvjek vraća jednim pravcem, kojeg zadužuje. Novac 
je najfiniji pogon, isto toliko usavršen u svojem sustavu kao i 
-— organizam, samo što taj organizam ne zna misliti, nego 
misle ljudi mjesto njega, koji često puta pokvare njegov op- 
tok, kao što su ga i sada pokvarili, jer su napustili svoju ro¬ 
đenu krv kroz mozak umjesto kroz srce. A znaše ,što slijedi 
po izljevu krvi u mozak. Slijedi okrućenje: konac života! 

Taj primjer prenašamo na one, koji su zaboravili, da je 
srce nemoćno bez krvi, da će ono, ako će dobivati jednu ne¬ 
normalnu količinu krvi, morati jednom prestati da radi, a s 
njim i cijeli njegov organizam. 

Za današnje prilike i norme, srce jednog privrednog ži¬ 
vota, jesu — novčani zavodi. Ako ovaj suvišak ne dolazi u 
njih, privreda i oni prestat će da rade, a tako isto i oni će 
prestati da rade i da imaju, koji su do pred nedavno ulagali 
svoje suviške. U tom slučaju, neće preostati drugo, nego da 
se traži drugi izlaz iz ove teške situacije, nego da se izvede 
—- operacija. Kao što liječnik izvađa operaciju na tijelu i ukla¬ 
nja smetnje, koje mu koče pravilno razvijanje, tako će mo¬ 
rati i država da učini jedan ovakav operativni podhvat kako 
će izbjeći jednom većem zlu kad već ne može da spriječi obo¬ 
je. A to je isto tako, kad se sipa voda u dobro vino, od ko¬ 
jeg postane jednome zlo a drugome dobro. Jer ako je trula 
čovječja noga, valja je amputirati, kako nebi došlo do otru- 
ljenja cijelog organizma. 

Tako će biti i s jednim dijelom našeg narodnog kapitala, 
koji je pritisnuo drugi. Jedan će se podići na račun drugoga, 


jer je ovaj drugi neuviđavan, jer traži nemoguće; jer traži da 
se proda, u njegovu korist, cijeli narodni kapital, pa i sama 
država, da može udovoljiti svojim pravnim hirima. Ali, zar 
se ne pomišlja na to, da baš ova pravna strana nosi očitu pro¬ 
past, jer je ovo pravo učinjeno za svijesne i razumne ljude, a 
ne za ljude, koji ne znaju, kad trebaju upotrijebiti svoje pra¬ 
vo, koje im je garantovala država sa svojim pozitivnim zako¬ 
nima i, konačno, društveni moral i običaji, koji isto počivaju 
na tim pozitivnim zakonima. 

Mi želimo vidjeti tko od naših ulagača želi da vidi svoj 
socijalni harikiri!? Ovaj novac, kojeg izvjesni društveni dio 
ne može apsorbirati, pritječe, iz mjeseca u mjesec u njiho¬ 
ve ruke, dok sav taj novac ne će se jednog lijepog dana naći 
u njihovim rukama, zatvoren po privatnim blagajnama; a onda 
ćemo, valjda, stati nasred ulice ili druma, pa ćemo iščekivati 
od Božanske strane drugi novac. To se ne može dogoditi, jer 
mi znamo da dragi Bog prima samo beskrvne duše; da on ne 
posjeduje nikakove valute: ni zlatne ni papirnate. On posje¬ 
duje samo duhovno blago, kojim nadjeljuje ljude pd njihovim 
zaslugama. 

Mi ćemo se, dakle, okrenuti prama državi i gromko će¬ 
mo uskliknuti: Štampaj — novce! Nek se miješa voda u vino!! 
A ova će voda, kao što i duh sveti, odmah se pomiješati u Va¬ 
še domove i obesnažiti Vaše blago, koje će postati isto toli¬ 
ko vrijedno, koliko i ova nadošla voda, koja će, kao »Duh 
Sveti«, doći u Vaše domove. — I tad će se ispuniti Kristova: 
»Zli i Ijenjivi slugo, koji si u svom strahu pokopao talenat, 
uzimam ti ga i dajem dobrim slugama, koji nisu zakopali svo¬ 
je i moje blago, nego radili s njim i dali mi — dobitak. Malo 
sam im dao, a nad mnogim ću ih postaviti«... 

I kao što je ovaj sluga zakopao svoje blago i nije ga dao 
javnom prometu... i izgubio ga u času, kad je mislio da je 
— najsigurnije, tako ćete i Vi, kojima pritiče suvišak i zaka¬ 
pate ga pred javnim prometom, izgubiti, kad ćete si umišljati 
da je — „najsigurnije", jer ćete ovim svojim postupkom izgu¬ 
biti i skriveno blago i ono blago, koje je danas pohranjeno u 
narodnoj imovini; u onih 70 milijarda dinara, koje Vam jam¬ 
če za Vaših 20 milijarda, dok će ovih 70 miljarda ostati čisti 
dobitak naroda. 


S tim smo svršili ovu logičku misao — stvorenu na po¬ 
zitivnom rasuđivanju i promatranju činjenica, koje su već na 
vidiku. 

Ravnoteža u privredi i u štednji. 

III 

Na ovom mjestu pozabavit ćemo se jednom notronom 
činjenicom, koja je gledana vrlo pogrješno u našem javnom 
životu, ali koja je po svojoj logici neoborivi dokaz neuravno¬ 
teženosti, obzirom na privredne produkte, koje proizvađa na¬ 
rodna privreda, za koje se traži domaća pijaca. Ova ravnote¬ 
ža odnaša se specijalno na našu domaću pijacu i na njezine 
konzumente koji su uveli reklamiranu štednju. Mi moramo da 
zapitamo: da li je ta i takova štednja korisna po razvoj pri¬ 
vrednih prilika u zemlji? Mi odlučno odgovaramo, da nije. 

Ako netko rasipa svoje preimućtvo, vodi do prosjačkog 
štapa. Ako pak, netko štedi, trgajući zalogaj po zalogaj od 
svojih usta, nije dobro. Zašto? Nije dobro, jer je s tom svojom 
»štednjom« oduzeo sebi i — drugome. 

Kad je, dakle, korisna štednja? Samo u pojedinim sluča- 
jima, a.nikako — kolektivno. 

Suvišci, kao što se nađu u bogatim obiteljima, koje ras¬ 
polažu velikim posjedima u nekretninama, mogu da svoje viš¬ 
kove nose u pologe, jert je to jedini prirodni način, kojim se 
omogućuje da novac dolazi među narod, koji kupuje svoje go¬ 
spodarske potrebe za njega, plaća porezu, oblači se i t. d., da 
kroz trgovačke i državne ruke opet dođe natrag k onome koji 
ga ulaže, kao svoj suvišak, kojeg nije moguć utrošiti uz sav 
svoj luksuriozni život, bogato odijevanje i dobro ishranjivanje. 

Ovo nije štednja, nego polaganje nećeg nepotrebnog, što 
je njemu preostalo od sveg njegovog lijepog života. Onaj koji 
bi kazao, da je ovo štednja, morao bi se dobro napiti, pa da 
ustvrdi ovu okolnost u pijanom stanju. 

Tko, dakle, štedi? Kome pripada ova riječ? Štediša mo¬ 
že da bude obrtnik, viši činovnik (i to, ako nema djece), mali 
trgovac, privatni namještenik, ako je neoženjen. U štednju se 
mogu ubrajati, dakako, i viši industrijski činovnici, koji mogu 
da raspolažu s većim mjesečnim svotama, dobro se ishranju- 
jući, da im kod toga neusfali ništa. Dakle: dobro odjenut, do¬ 


bro hranjen i t. d. I kad ovakovom činovniku ostane koja hi¬ 
ljada dinara mjesečno, kao suvišak njegovih beriva, može da 
ga nosi na štednju u banku, jer ga neće utrošiti u nepotreban 
luksuz. Od njegovih mjesečnih dohodaka mora da bude po¬ 
krivena trgovina za njegove lične potrebe, najmodavac i t. d., 
i u ovom slučaju smatra se ta vrsta štednje razumnom šted¬ 
njom. 

Uzmimo jednog državnog ili privatnog činovnika, koji 
mora hraniti, odijevati i školati sitnu djecu, a njegova plaća 
ne iznaša nego okruglo četiri hiljade dinara. Ako ovakav čov¬ 
jek štedi, ova štednja pokazaće se kao nezdrava pojava u pri¬ 
vrednom životu. On će s tim prikratiti sebe i srgovca. On će 
da prištedi na odijelu, obući i hrani, nosiće se skromno, a tako 
isto i cijela njegova porodica. On, iako bi mogao da kupi dje¬ 
ci obuću, odijelo, da ih primjereno ishranjuje, on prekraja na 
djeci; pravi iz starih odijela moderna, a za ono što mu pre- 
ostaje od njegove mjesečne plaće, nosi na štednju. 

Ova štednja samo čini pasivnu trgovačku bilansu, jer je 
s tom štednjom zadužio tu bilansu, a da kroz cijeli svoj život 
nije bio prema toj bilansi ni malo — aktivan. Ova njegova ne¬ 
aktivnost vodi do privredne krize, do onih mučnih zastoja i 
strepnji pred trgovačkim mjenicama, koje žive na izgledu 
primljenog novca za robu, koja bi se, ali, prodala, da ovakvih 
na hiljade građana ne štede i s tom svojom nerazumnom šted¬ 
njom neprauzrokuju mnogu i mnogu trgovačku pasivu, jer je 
ona došla kao prirodna posljedica njegove prekomjerne šted¬ 
nje, s kojom je prouzrokovao svoju nelikvidnost prema trgo¬ 
vini, s jedne strane, i njezino zaduženje, s druge strane, s onim 
istim novcem, s kojim je cijelog svog života uskraćivao sebi 
i svojoj obitelji, s jedne strane, a trgovini i industriji, s druge 
strane. 

S ovom svojom nerazumnom i nezdravom štednjom, 
podkopao je državni proračun, koji lavira po primitcima od 
konzumenta do trgovca i industrijalca i t. d. 

Navedena štednja osnovana na oskudici, koju osjećaju 
svi zajedno i, koja mora da ima i svoje loše posljedice u svim 
granama našeg privrednog života, mora jednom da pokaže 
svoje rezultate i na samom štediši. 

Kada je s ovim štedišom tako, što je s onim štedišom, 
koji gladuje, a ipak nosi na štednju svoje »uštednje«? 


Ovo je jedan pravi socijalni harikiri, jer je osnovan na 
stradanju i na vječnoj neaktivnosti prema društvu, koje ne po¬ 
stoji za njega, jer je on svijet za sebe. 

Ako ima jedna sredina pretežni dio ovakvih stradalnika, 
ali koji se uračunavaju kao »štediše«, mora da ovo društvo i 
osjeti zle posljedice ove »štedišine« neaktivnosti, koji gladuje 
i hoda poderan, samo da uzmogne nešto da prištedi za stare 
dane. 

Po ovome i taj najsiromašniji mjesto da pomaže narod¬ 
noj privredi, on je zadužuje sa svojim gladom, dok ista pri¬ 
vreda odgovara na njegove socijalne potrebe u obliku njego¬ 
vog fizičkog rada. Ali je ovo potonje vrlo problematično. Mi 
vidimo, da se to njemu osvećuje, da je to njegova socijalna 
propast, jer stvara nemogućnost industrijske i trgovačke ak¬ 
tivnosti, koja mu odkazuje na poslu. 

Mi, dakle, stojimo na stanovištu, da je prinudna narodna 
štednja jedno vječno zaduživanje, da od ovakve štednje na¬ 
stanu opći privredni zastoji i zaduživanja, koja su nastala 
uslijed ove prinudne štednje. Štednja je zdrava pojava samo u 
tom slučaju, kad je obezbijeđen konzument, sa svim žvotnim 
potrebama, koje je stvorila civilizacija i kultura dvadesetog 
stoljeća. Ono što je prije bilo narodno blagostanje i što se 
smatralo najvećom društvenom vrlinom, to je danas zastar¬ 
jelo, bez pravog onog temelja i socijalnog poimanja, obzirom 
na sva ona prirodna bogatstva, koja se danas iskorišćuju za 
dobro čovjeka i čovječanstva. Ako su ova dobra u svojem 
prestižu, ako ona premašuju potrebe savremenog čovjeka, 
onda su ta i takova dobra — štetna po opći socijalni razvoj, 
ako je taj kulturni nivo s primitivnim potrebama, iako, ko¬ 
načno, taj kulturni razvoj nije na onoj visini, koju zahtjeva 
nastala proizvodnja. 

Bjelodano je, da ova neaktivnost širokih narodnih slo¬ 
jeva znatno upliviše na opći privredni i socijalni položaj dru¬ 
štva. Treba tražiti nove metode, nove puteve, da se postigne 
kultura društva ,a s tim da se poboljša i njegov socijalni po¬ 
ložaj, kako bi mogao da odgovara općem privrednom životu 
jedne zemlje. Ako nema ovog potonjeg, zalud su sva napre¬ 
zanja, koja su slična mrcvarenju. 

Jasno je da bi morali mnogo toga da kažemo i preko 
sveg onog luksuza, koji se zapazio po narodnom oslobođenju 


i ujedinjenju kod trgovine i industrije, koja nije žalila da uzima 
i takove luksuzne predmete i baca na njih teške milijune, što 
je bila stvarna restinkcija činovničkih i radničkih plaća, s čim 
se opet išlo samo za tim, da se »stvore« neke ušteđnje na oko, 
dok je bila ova metoda »štednje« jedno otvoreno zlo, koje se 
osjećalo kod trgovine i industrije. Naivno se misli, ako se 
uzme kao pravilo: »Sniziti beriva da se uštedi«, a ne misli se 
na posljedice, koje proističu iz ovog smanjenja. 

Uzmimo jedan primjer: 

Jedan činovnik ima svoju'mjesečnu plaću 3.000 dinara, 
a ima da ishranjuje i odijeva — 5 članova svoje porodice. I on 
svakog mjeseca potroši do zadnje pare. I prolazi nekako u 
svom kućanstvu. Odjeva i hrani pristojno svoju obitelj i sebe. 
Međutim, najednom se njegova beriva smanje za 20%, jer se 
to prohtjelo njegovom poslodavcu. Ovih 20% pogađa najprije 
činovnika, na kojem se to osjeti kod mjesečnog potroška, a 
preko njega dolazi žalac u trgovačku blagajnu,a preko nje k 
onom poslodavcu, koji je smanjio beriva svog namještenika, 
koji ne može pokriti svoje mjesečne potrebe, koje odmah po¬ 
prime malaksalost u privredi, a po njoj i u državnom proraču¬ 
nu i t. d. 

Kada bi imao činovnik i radnik bolje plaće, bolje bi se 
pravili poslovi, država bi imala uravnotežen svoj godišnji pro¬ 
račun, koji se sastavlja redovno na podlozi aktivnosti naše 
cijelokupne privrede i t. d. Smanjenje beriva, smanjenje po 
tražnje, što dovađa do još jačih reduciranja plaća i, konačno, 
do još manje potražnje, koja uzrokuje krizu na svim linijama 
narodnog gospodarstva. 

Mi, dakle, nepokolebljivo stojimo na stanovištu, da je pri¬ 
silna narodna štednja, kao i smanjenje kupovne moći, kod po¬ 
trošača, jedan od jakih faktora, koji slabo djeluju na opći so¬ 
cijalni i privredni život jedne zemlje i plediramo za kontra 
pravac, koji je jedino spasonosan, da se učini aktivnim jednog 
čimbenika u našem socijalnom životu, po kojem će moći ići 
naša narodna privreda boljoj budućnosti i općem narodnom 
blagostanju, koje će podignuti kulturnu i prosvjetnu razinu na¬ 
rodnih masa, koje su danas nespokojne, jer im prijeti da će 
im se oduzeti i ono što danas imaju. Naime: oduzeće im se 
zarada povodom ove trenutačne pometnje povjerenja, koje je 
u »bojazni« da dvadeset miljarda dinara ne će propasti uspr- 




kos jasnih činjenica, koje smo imali čast iznjeti u glavnim po¬ 
tezima, po kojima se vidi, da ovih. 20 miljarda čuva — 70 mi- 
ljarda narodnog imetka, koji je potkovan u — zlatu. 

Kad bi samo mi imali ovakovu garanciju mirno bi spa¬ 
vali. Ali, nažalost, mi nemamo ništa; mi imamo samo malo, 
malo onoga, što je priroda i Bog podijelio svakom stvoru r.a 
zemlji, koji se s tim malim svojim razumom služi, da po njemu 
čini dobro i zlo drugima i sebi. 

Ne čudi se, dragi čitaoče, ako ćeš čuti, da je za 10 go¬ 
dina naša privredna moć poskočila na drugih — 20 miljarda, 
koje će stvoriti ovi omaljani papiri, koji leže na zlatnoj pod¬ 
lozi Narodne banke. Naše je uvjerenje da ćeš se Ti diviti ovom 
stvaranju. Jer kao što krv zadužuje srce po stoti put, tako i 
Ti zadužuješ tim papirima, koji se pretvaraju u narodnoj pri¬ 
vredi u suho zlato, koje je najveći jamac narodnom blago¬ 
stanju. 

Ovo mišljenje nije samo naše mišljenje, nego opće miš¬ 
ljenje, ušto mi ni najmanje ne sumnjamo. Zato smo se i usu¬ 
dili da pišemo u ime tog zdravog mišljenja, koje je toliko bo¬ 
gato, toliko važno, kao što je bogat i važan naš narodni ime¬ 
tak, jer samo na zdravom mišljenju može da taj narodni ime¬ 
tak nešto vrijedi. Zalud ima nesmotren čovjek zlato u svojim 
rukama, ako ovo zlato ne zna čuvati i praviti iz tog zlata — 
drugo zlato. Jer u nezgodnim rukama propada i zlato, a u 
zgodnim rukama i olovo se pretvara u — zlato. 

Mi, dakle, trebamo, da ovo naše zlato snažimo, da to 
narodno zlato prikupi drugo zlato, a ne da pođe obratnim 
pravcem, kojim je pošlo naše zlato, jer želite, u svojoj bojazni, 
kao i onaj strašljivi i bojažljivi sluga, koji'je zakopao svoj ta¬ 
lenta, obeskrijepiti ovo zlato, koje ste dali preko novčanih za¬ 
voda, narodnoj privredi i koji se vraćaju k Vama, da ih po¬ 
novno ulažete i t. d. 

Uvjereni smo da će poklič, kojeg upravljamo na Vaš 
zdravi razum, imati odjeka u Vama i svesti ovu Vašu bojazan 
na smiješnost. I mi smo uvjereni već sada, da ste p'očeli tako 
misliti, iako se Vaš položaj mora smatrati kao položaj majke, 
koja se boji za svoje bolesno čedo i traži za njega sve mogu¬ 
će lijekove i savjete, dok konačno ne dođe liječnik i ne kaže 
odlučnu riječ: »Nema bojazni za njegov život! To je tek sa¬ 
mo mala prehlada, koja će proći i dijete će biti zdravo.« 


Tako se može da tumači i Vaša bojazan za svoje ušted- 
nje, koje ljubomorno čuvate i, koje je zahvatila Vaša nervoza, 
da po njoj ne nastupe ozbiljne krize, iako je zlatni organizam, 
taj krvotok cijelog svijeta, zdrav, a naročito naš zlatni orga 
nizam, kojeg nisu uhvatile, po oslobođenju i ujedinjenju, ni¬ 
kakve kijavice, nego, naprotiv, mi vidimo, da je on postigao 
jedan rekordan prestiž u sklopu međunarodne privrede. 0 
tom prestižu mogu da govore razne okolnosti, koje su toliko 
očite, usprkos milijardskih računa, da je samo potrebno da 
ukažemo na razvoj naših gradova, industrija, velikih trgovač¬ 
kih kuća, koje su se podigle pomoću onog kapitala, kojeg da¬ 
nas tražite i, koji Vam je — garantiran u ovom narodnom bo¬ 
gatstvu, kojeg je stvorila moćna jugoslovenska privredna ini¬ 
cijativa. I ta moćna narodna privreda postavila je Vašem pa¬ 
pirnom novcu zlatni paritet, koji ostaje tako dugo — zlatnim 
važenjem, dok to budete Vi htjeli. 

Zar ne pomišljate na one koji Vama duguju u zlatu, ka¬ 
ko Vam se zlorado smiju, kako priželjkuju, da Vi sami obo¬ 
rite svoj novac, da Vam isti mogu da plate u papiru, papiru, 
kojeg izdaje Narodna banka iz privredne i državne nužde na 
štetu Vašu, jer Vi tako želite, da Vam se vrati nevrijedan pa¬ 
pir za Vaše zlato; da upropastite sebe, a dužnike izbavite iz 
njihovih dugovanja. 

S tim načinom Vi nesvijesno orobljujete sami sebe na 
račun drugoga, a to je: stvarati svoj socijalni položaj podre¬ 
đen onome, čiji ste bili Vi povjerilac. 

Ovo je naše mišljenje osnovano na hiljadama drugih 
mišljenja, koje smo imali čast iznijeti pred Vas, da se po nje¬ 
mu ravnate. Ali, u koliko je god ovo mišljenje narodno miš¬ 
ljenje, moramo da napomenemo, da ovđe ima i ličnog mišlje¬ 
nja, koje sam imao čast iznijeti pred forum naše privredne 
kritike, koja ima da reče svoju posljednju riječ putem novina 
i privrednih časopisa. 

Pa kad bi me pojedinci rđavo kritikovali, ne bi mogli da 
obore cifre, koje najstvarnije govore ,da je naša cjelokupna 
privreda učinila jedan titanski zamah i, da je ona stvorila u 
nepunih 14 godina po ujedinjenju i oslobođenju ogromne ka¬ 
pitale, koji se danas ne mogu uzeti, kao što se uzme 10 dina¬ 
ra iz džepa, nego koji stoje vječno na svom mjestu predstav¬ 
ljajući »Zlatno Tele«, odnosno zlatni paritet. 

Sve je prolazno, ali nije prolazno ono što se sagradilo, 
od čega živi cjelokupni narod i, što ima svoju stalnu vrijed¬ 
nost, kojoj se mi moramo da poklonimo, jer u toj vrijednosti 
ne leži 20—30 miljarda letećeg papira, nego jedno ogromno 
Zlatno Tele, koje vrijedi — pet sto miljarda, a koje Vam naj¬ 
bolje garantuje vrijednost Vaše štednje, koja stvara narodno 
bogatstvo, narodno blagostanje kojeg, ali, mora da vodi zdra¬ 
va svijest i hladno prosuđivanje socijalnih prilika, — prilika, 
koje, ako su bolje, bolji je i opći privredni napredak. 

Mi plediramo za razumnu štednju, a ne za onu štednju, 
koja se provađa oskudicom i golotinjom! Ono što je privred¬ 
no, neka joj se daje izravnim putem, kroz konzum, a ne pu¬ 
tem, koji je nenormalan i nezdrav, ne samo po prisilnog šte- 
dišu, nego i po cijeli socijalni poredak u društvu, koje treba 
da stvara nove mogućnosti socijalnog obezbeđenja onih koji 
žele svojim gladom i drugim oskudicama uštediti gotovinu, 
koja znači siromaštvo i nerad, jer ova štednja na silu, one- 
sposobljuje normalni privredni razvitak, koji najbolje jamči za 
narodno blagostanje. 

Neka, dakle, štede oni koji to mogu i, kojima nije sila 
otrgavati od svojih usta i od svoje odjeće jer je sve to jedna 
velika kočnica u lancu socijalnih pitanja, koje treba da riješi 
socijalna znanost. 0 tim premnogim čimbenicima nisam želio 
da povedem riječ na ovom mjestu, jer je ono bilo određeno za 
pitanja koja smo tretirali na temelju službenih izvještaja, koji 
su najmjerodavnija legitimacija cjelokupnog našeg narodnog 
gospodarstva, koje se razvilo nevjerojatnom brzinom za ne¬ 
punih 14 god; po oslobođenju i ujedinjenju, koje nam je naj¬ 
bolji jamac za naša potraživanja u gotovini. 

Ova potraživanja moraju se odvijati kao što su se do 
sada odvijala na normalnoj potražnji: Jedan — ulaže ,drugi 
— uzajmljuje. 

Dok nema ove ravnoteže među zajmoprimcem i zajmo¬ 
davcem, koji imaju svog posrednika u novčanim institucija¬ 
ma zemlje, ne može biti ni govora o nekoj ravnoteži, nego o 
vječnoj krizi, pa i drugim nepogodama, koje zadušuju narodni 
život uslijed nepovjerenja koje nema vjerojatnog oslonca kod 
zajmodavca, odnosno ulagača. 

Bit ću sretan, ako će ovi jasni dokaži, koje sam ovđe 
iznio kao skromni doprinos k ozdravljenju naše privredne 


krize, koja nas je počela da guši uslijed ovog nepovjerenja, 
koje je neosnovano i koje sam ovđe obeskrijepio sa materija¬ 
lom, koji najbolje govori o finansijskom optoku i povećanju 
kapitala u zlatu pomoću tog novčaničnog standarda, koji nam 
služi samo kao sredstvo, da dođemo do stvarnih kapitala, do 
stvarnog narodnog bogatstva. 

Mi ćemo ovdje da progovorimo i o onim mišljenjima, ko¬ 
ja govore za protivno riješenje naše krize, no prije svega 
iznjećemo pasivu i aktivu novčanih zavoda po banovinama, 
odnosno sveukupne uloške i kontokorent račune i vjeresiju 
sa cijelokupnom imovinom novčanih zavoda u Jugoslaviji. 

Pregled štednje i vjeresije po banovinama 
IV 

Pregled naše štednje i trgovačkih konta po banovinama 
od 1927-29 god. iznijet ćemo u glavnim potezima, da uzmog¬ 
ne razabrati poštovani čitalac strukturu naše vjeresije i šted¬ 
nje. Već na početku ove radnje dokazali smo da je štednja 
podpuno slobodna u svojoj visini, od stalnog monetarnog op- 
toka, kao što je i privreda podpuno neovisna u svojoj struk¬ 
turi, od monete, koja istoj služi kao sredstvo za stvaranje no¬ 
vih kapitala, koji se mogu povećavati u najslobodnijim forma¬ 
ma. I s tom letećom i časomičnom vrijednošću, koju predstav¬ 
ljaju sve monete ovoga svijeta, služe samo kao oslonac pozi¬ 
tivnom radu i općem ljudskom napredku. Kao što se snizuje i 
povisuje vrijednost jedne dionice, koja notira napram onih 
realnih vrijednota, tako i narodni novac ima svoju vrijednost, 
koja je usredotočena u dva narodna faktora. Prvenstveno, nje¬ 
gova vrijednost oslanja se na vrijednost zlatne podloge Emi- 
sione banke, a druga je rezerva njegova u narodnoj privredi, 
po kojoj novac dobiva — stvarnu vrijednost, koja se očituje u 
cjelokupnom narodnom gospodarstvu. 

Prema stanju, koje se vidi iz poluslužbneih podataka, 
1927—29 god., nije se umanjila štednja, nego se povećala za 
preko 2 miljarde, a s tim, dakako, i narodno zaduženje pove¬ 
ćalo se za 1.700 milijona dok su novčani zavodi, predosjećaju¬ 
ći ovaj teški miris, koji je došao iz inostranstva, stalno držali 
kao gotovinu, te s tim povećali svoje gotovine, od gotovina 
1929 god. za 500 milijona dinara. 


Ovdje se moramo da zapitamo: Zašto se nije sjetio ni 
jedan ulagač da 1929 god. povuče svoj polog, kad su banke 
imale za — pola miljarde dinara manje u gotovini? Odgovor 
je jasan: Svjetska privredna kriza djelovala je na naše psi¬ 
hičko raspoloženje sugestivno, tako da se mi nismo mogli oteti 
toj sugestivnoj moći, iako je naš razum imao posve druge od¬ 
luke. Naprosto razum bio je podređen toj strašnoj psihozi, ko¬ 
ja se odigravala daleko iza naših granica, a dijelom i u susjed¬ 
nim državama. Danas je već svakome jasno, da je to bila jed¬ 
na teška mdra, teško iskušenje, koje se sleglo na nas, da u 
nama pokoleba samopouzdanje, optimizam i našu vjeru, vjeru 
u snagu našeg gospodarskog života, koji je, iako s velikim 
obavezama, što ćemo kašnje razabrati iz poluslužbenih cifa- 
ra, snažno razmahnuo svoju stvaralačku sposobnost, upravlje¬ 
nu sveopćem narodnom dobru, koje se snaži iz godine u go¬ 
dinu, što mi vidimo i osjećamo, usprkos nepovoljnih vremena, 
koja je prouzrokovala oluja iz vana. 

* 

Prema stanju novčanog tržišta u 1927 god. vidi se iz 
brojaka da je Zagreb imao 2.845 milijona uložaka. Ovi se po¬ 
većavaju u 1928 god. na 3.704 milijona. 1929 god. povećavaju 
se ulošci na 4.151 milijona. 

Kad se sukobimo s ovim velikim ciframa, moramo i ne¬ 
hotice da uskliknemo. Veliki je to uložni kapital! Ali čim se 
osvrnemo na tabelu duga, onda nam je odmah jasno, da po¬ 
ratni industrijski i trgovački Zagreb nije izniknuo Iz idealisa- 
nja i imagirnarnih kapitala, nego od realnih kapitala, osno¬ 
vanima na narodnoj štednji. Ovi kapitali množili su se kroz 
osiguranja, preko osiguravajućih društava. Druga štednja, 
koja datira od 1925 god., je izravna, i to u većim oblicima. 
Ova potonja štednja u mnogim okolnostima proizašlih iz svo¬ 
jih socijalnih mogućnosti, a ove mogućnosti vide se itekako 
u našem socijalnom životu, koji je sa 60% pasivan. Međutim, 
život ne bi značio ništa, kad u njemu ne bi postojala borba, 
koja se vodi u mnogim provcima, pa i protiv ličnih i društve¬ 
nih interesa. 

Cjelokupni konto iznašao je 1929 god. 2.243 milijona. — 
Po ovome se vidi, da je ovaj iznos premašio cijeli naš novča¬ 
ni opticaj. 


Aktiva novčanih zavoda u Zagrebu je 7.401 milijona, na¬ 
suprot ulošcima i kontu, koji iznaša 6.394 milijona. Dakle, ban¬ 
ke su dobre za 1.106 milijona, koji su dijelom u hipotekama, 
dijelom u gotovini, dijelom među poljoprivredom, industrijom 
i t. d. 

Ove dužnike vide ulagači na svakom koraku. Mi dnev¬ 
no gledamo u monumente savremene tehnike, velike tvor¬ 
ničke dimnjake, bogate dekorirane izloge trgovačkih firmi i 
t. d., a da si nismo svijesni da je na svim tim stvarima, trgo¬ 
vačkim, tvorničkim i hipotekarnim objektima utrošena narod¬ 
na štednja, a da ulagač nije svijestan, da j;e i njegova teško ili 
lako zarađena para u tom privrednom razvoju, kao jedan od 
glavnih čimbenika. Ali su zato svi ti objekti jedna živa i real¬ 
na garancija za narodne uštede, što će reći, da ovih 6.500 mi¬ 
lijona narodnih ušteda ima svoju najrealniju garanciju, koja 
prfelazi 20 miljarda. Od ovih 20 miljarda živi narod, dok od 
ovih 6.500 milijona živi samo izvjesni dio društva, koje je 
preko svog posrednika (banke) primilo ovu veliku garanciju. 

Mnogi i mnogi bili bi zadovoljni, da imaju ovakovih ga¬ 
rancija, ali oni nemaju ni garancija ni dugovina, i to je — naj¬ 
tragičnije. 

Usprkos svega toga, mi vidimo kako se povećavaju 
ulošci, a s njima i kriza rada. Novčani zavodi isplatili su pre¬ 
ko jedne miljarde ulagačima i usprkos svega toga imamo za 
75 milijona više uložaka od 1929-30 godine. 

U ovoj činjenici najbolje se može da procijeni naša 
tvrdnja, da se uložni kapital povećava, jer se nije kadar kon¬ 
zumirati, dok privredne gotovine redovno izostaju za 50% i 
više. Kad će se moći izjednačiti privredne gotovine s ulošci¬ 
ma, biće i na trgovačkoj pijaci bolje. Dok nema bar približ¬ 
nog izjednačenja, ne će biti uravnotežena naša privreda, koja 
je u dugu radi svoje neaktivnosti, koju je stvorio, ako i ne 
podpuno, a to dobrim dijelom naš uložni kapital, koji je u pre- 
dominantnoj poziciji, iz koje vječno zadužuje, a ne pruža onaj 
ekvivalent privrednom životu, kojeg bi joj morao pružiti. 

Na tom dugom i preteškom lancu, za kojeg se vežu sve 
moguće okolnosti koje nam izbacuje na površinu naše soci¬ 
jalno poimanje, veže se i ovaj uzročnik naše neaktivnosti, ko¬ 
jeg puštamo na slobodno raspolaganje ljudima, koji su pozvani 
da ga nađu i uklone. 


Savska banovina. 

Savska banovina nije ni malo zaostala od svog prirod¬ 
nog centra. Njezini ulošci iznose 4.563 milijona, a dužnici 
4.444 milijona dok sam konto iznaša 2.294 milijona. Ukupno, 
dakle, 6.738 milijona. 

Dravska banovina 

Novčani zavodi u toj banovini odlično stoje, obzirom na 
uloške i konto račune. Ulošci i konta iznašaju 1.504 milijona, 
dok je aktiva s bančinim imovinama 1.746 milijona. 

Sav taj silni kapital, kojeg štediše smatraju svakog doba 
kao svoju gotovinu, vidimo ga u hipotekama, industriji, trgo¬ 
vini, poljoprivredi i t. d. Mi gledamo razvoj našeg industrij¬ 
skog i trgovačkog napredka, a da ne pitamo: odkud sve to? 
Zar nema u tom privrednom razvoju i naših ušteđevina, na¬ 
šeg stradanja i oskudice? 

Vrbaska banovina. 

Ovo je jedna od najslabije zastupanih banovina u nov¬ 
čarstvu, a prema tome i u privrednom razvoju, što se očituje 
u uštedama ove banovine, iako od svih ovih ušteda može se 
mirne duše reći, da su dobrim dijelom pohranjene u vodećim 
zavodima, bilo zagrebačkim, bilo beogradskim. No usprkos 
ove činjenice ova banovina ima najmanje privrednog zahvata, 
od ostalih svojih sestrica. 

Uštednje i konto 94 milijona, aktiva 149 milijona. 

Dunavska banovina. 

Novčani zavodi predstavljaju aktivu 2.785 milijona, na- 
pram uložaka i pologa 1.503 milijona, što znači, da novčani 
zavodi dunavske banovine imaju jedan veliki kapital izražen 
u imovini (nekretninama), dok im je 1929 god. sveukupna go¬ 
tovina bila 146 milijona. Do pred 2 mjeseca ova se gotovina 
znatno povisuje, gotovo za 100 milijona više, što se razabire 
iz izvještaja Narodne banke kr. Jugoslavije. 

Nasuprot neprijatna je ta okolnost, što nemožemo ovdje 
donijeti u ciframa našu sveukupnu privredu, koja je predstav¬ 
ljena u dioničkm društvima i po pojedinim privrednicima. Me¬ 
đutim, teškoće su i u toj okolnosti, što nam nije moguće kla¬ 
sificirati dužnike, već ih moramo iznašati sumarno. Od vrlo 


velikog značenja bila bi ova činjenica, ali kad ne možemo da 
dokučimo ove silne dužnike po njihovoj struci, prisiljeni smo 
se služiti samo onim podatcima, koji nam stoje na raspoloženju. 

Primorska banovina. 

Aktiva novčanih zavoda u primorskoj banovini je 378 
milijona dok su ulošci i konto računi 245 milijona. 

Međutim, kod drinske banovine ove se cifre znatno pe¬ 
nju i približuju se ciframa novčanih zavoda u dravskoj ba¬ 
novini. 

Drinska banovina. 

Aktiva novčani hzavoda 1539 milijona, dok ulošci i kon¬ 
to računi iznose 974 milijona. 

Moravska banovina. 

Aktiva novčanih zavoda 894 milijona; ulošci i konto ra¬ 
čuni 464 milijona. Aktiva se skoro sravnjuje za duplo toliko, 
koliko iznašaju ulošci i konto. 

Vardarska banovina. 

Aktiva novčanih zavoda 682 milijona, ulošci i konto ra¬ 
čuni 366 milijona. 

I u toj banovini novčani zavodi imaju skoro još jedam- 
put veću imovinu od uložaka i konto računa. 

Beograd. 

Novčani zavodi u Beogradu (s lokalnim djelovanjem) sto¬ 
je isto tako dobro, kao i ostali novčani zavodi po banovina¬ 
ma. Oni predstavljaju sveukupnu aktivu 3.606 milijona, napra¬ 
ma ulošcima i konto računima, koji se penju na 1.920 mili¬ 
jona. Po ovim ciframa ne može se ocijeniti privredna moć 
Beograda i beograđana, kad se zna da je dobar dio gotovine 
pohranjen u zagrebačkim i drugim zavodima u domovini. 

U 67 novčanih zavoda (loko), koliko ih uopće ima u Beo¬ 
gradu, ima tek jedna polovina gotovinu, što se jasno da ra¬ 
zabrati iz privredne moći Beograda. 

Gore izložena aktiva, po svim banovinama, a zasebno 
Beograd, Zagreb, Ljubljana, nalaze se u bilančnoj godini 
1929., dok se ova aktiva povećava u 1931 god., znatno, a pre- 
xna njoj i ulošci. U 1929 god. sve novčane ustanove raspola- 


gale su sa 380 milijona gotovine, što je prema miljardskim 
ulošcima bila prava sitnica. No ipak nije se pobojao štediša i 
ulagač da će mu propasti uložak, dok u 1931 god. novčani za¬ 
vodi raspolagali su, do pred nedavno, dok nije došla ova po¬ 
metnja. Kod ulagača, sa gotovinom, koja je premašila preko 
pola milijarde dinara. Dakako, da sva ova gotovina nije mo¬ 
gla da udovolji jednoj najezdi, koja je bila premalo svijesna da 
s tim svojim činom samo otežava svoj položaj, a ujedno i pri¬ 
vrednu djelatnost u domovini. 

Napomenuti nam je, da u samoj Savskoj banovini izna¬ 
šaju ulošci i konto računi 13.191 milijon, dok u svim ostalim 
banovinama iznaša štednja i konto računi 5.566 milijona... 

Sličice iz naših privrednih centra 

,Kad je nastala ova pometnja među ulagačima i, kad su 
se malko raspisale naše novine o toj nezdravoj psihozi, koja 
j:e došla, sa strane, među naš narod, i ja sam se počeo da in¬ 
teresiram za tu pojavu. Ljudi su govorili o neto nastalim do¬ 
gađajima kao djeca, koja »mogu da vide i — preko zida«. 
Toliko se toga smiješno reklo, da je sve to nemoguće pobilje¬ 
žiti. Ja ću, međutim, iznijeti neke od ovih djetinjarija. 

Kad je bo proglašen moratorij za njemačke reparacije 
sa strane saveznika, narod je počeo ovu činjenicu svestrano 
pretresati. Jedni su govorili: »Ovo nije dobro, jer je naša 
država prikraćena za jedan veliki iznos, kojeg mi nećemo 
moći namaknuti u državnim rashodima, i po ovom će nastu¬ 
piti još veća privredna kriza, kriza rada. — Drugi su bili pro¬ 
tivnog mišljenja. Naime, da će se državni proračun podkresati 
u svim svojim pravcima, i tako će se dobiti jedna odgovara¬ 
juća suma, koja će biti postavljena na raspolaganje onim par¬ 
tijama državnog proračuna, kojeg su upodpunjavale reparaci¬ 
je. Treći su uopće govorili tako, da se iz svake njihove riječi 
dalo zaključiti propast svijeta, a u prvom redu, daka¬ 
ko, najprije nas i t. d. Babe su počele da pretresaju privrednu 
krizu na sve strane, iako njihovi muževi nisu im smanjili mje¬ 
sečni proračun za ishranu, stan i odjeću. Počela se, dakle, sa 
svih strana javljati ta čudna duševna pošast, koja je iz dana 
u dan rasla u nevjerojatne razmjere ... 

Jednog dana upadne mi u stan neka moja daljna rodica, 
koju je uzbudila vijest, da će dobiti sve banke — jednogodiš¬ 

nji moratorij, pa da ne će za to vrijeme nikome ništa ispla¬ 
titi ... 

Ja sam je začuđeno promatrao, jer me taj njezin »mo¬ 
ratorij« nije ni najmanje zanimao. 

— »Eto, vidite« — uzbuđeno će ona — »kad Njemačka 
ne plaća reparacije, neće se ni nama, koji imamo nešto goto¬ 
vine po bankama, isplaćivati, a to će biti očajno...« 

— »Pa što imaju posla reparacije s našim bankama« — 
upadnem joj u riječ. — »To je uopće jedna savršena glupost, 
miješati reparacije i našu štednju. Tko vam je to kazao?« 

— »Pa tako se govori, da će se iz banaka povući uloš¬ 
ci, jer, vele, država treba para ...« 

— »Primirite se, jer sve ovo što mi pričate prosto je 
brbljanje. Država ne će uzeti za sebe ni — pare...« 

— »Onda ću podignuti svoj ulog. Bolje je da se nađe 
kod kuće ...« 

— »To će da učini i mnogi drugi, ali to neće biti dobro. 
Povjerenje je samo injekcija, da bolesnik jače ne osjeti dušev¬ 
nu i fizičku bol...« 

— »Kako to?« 

— »Tako. Vi ćete povući svoj ulog, a ne ćete ga utro¬ 
šiti, nego ga mislite metnuti u svoj ormar,, a to će učiniti i 
drugi. Da taj novac dođe u promet, odnosno da ga utrošite, 
onda ne bi bila nikakova šteta, jer bi se on ubrzo našao na¬ 
trag onđe, odkud je bio izvađen, samo u drugoj, formi, ne kao 
ulog, nego kao — polog nečijeg trgovačkog konta. Naše nov¬ 
čarstvo ne živi od uloga, nego od pologa ...« 

— »Ja to nerazumijem«. 

— »U tome i leže ove finansijske teškoće, što narod ne 
shvaća da se sa 5.200 milijona ne može isplatiti 20 miljarda. 

- »Pa kud su metnule banke toliki novac. To su jasni 
dokazi, kad ne mogu da isplate naše uloške, da je sav taj no¬ 
vac uzeo Beograd. Badava se ne govori na sva usta o tome.« 

Ja sam bio na čistu, da je tu uzaludan trud za bilo ka¬ 
kova objašnjavanja, jer je bila prevelika neupućenost moje 
rodice. Ja sam usprkos tog uvjerenja počeo da joj objašnja¬ 
vam narodnu štednju, koja može deset, i više puta, prekora¬ 
čiti opticaj novčanica, a da se isti ni za jednu paru ne snizi. 
Na koncu bio sam prisiljen, kad sam vidio da ne pomaže sav 
moj trud, sve riječi realno i logično izgovorene, ustanovio sam 

u mojem stanu podanike, a pasulj sam učinio monetom. Ljude 
sam razdijelio na radnike, imućnike, trgovce i činovnike. Bu¬ 
dući u mojoj kući ima dosta čeljadi, mogao sam svršiti taj za¬ 
datak bez poteškoća. Minute smo brojili za dane, pet minuta 
za osmice, a deset minuta za mjesece. Ja sam, dakako, bio 
»novčani zavod«, koji je primao uloške na »knjižice». — Za 
jedan sat moja je banka primila cijeli opticaj novčanica, onog 
suviška i ušteda »narodnih«, koje se nisu utrošile na robu i 
druge potrebštine. 

1 što se dogodilo? Izvjestan narodni dio imao je novaca 
i dalje ga ulagao, dok ga drugi nije imao. Dakako, Narodnu 
banku imali smo u jednoj limenoj kutiji, a privatna je bila u 
mojem džepu. Moj džep je primao i izdavao kredite, i uvjek 
je bilo u mojem džepu vrlo malo pasulja, iako je sto pasulja, 
što je važilo kao »monetarni standard«, prošlo kroz moj džep 
tri puta. Nikada nisam mogao postići veće gotovine od 15 pa¬ 
sulja, ali sam zato imao silne dužnike, koji su bili i predobri 
sa svojim imetkom za posuđeni novac. S novcem se »radilo«, 
i »narod« je imao novac, dok ga drugi — nisu imali... I ta 
je igra potrajala cijelo popodne. Ali pod večer nastala je u 
»državi — kriza« ... Počeli su se buniti, jer su »dobili« impre¬ 
siju, da bi njihovi ulošci i položi mogli da stradaju. Ja sam 
kao privatna banka imao toliko pologa i toliko dužnika, da 
im nisam ni broja znao. Ali nije bilo druge: banka je morala 
da odgovara na »pobunjene štediše«, dok je mogla. Što je to 
bilo dvadeset pasulja prama onim tri stotine, koje sam primio 
na ulog i polog. Intervenirala je i Narodna banka, ali to nije 
ništa pomoglo. Kad se ispraznili bančini tresori, država je 
intervenirala. Finančni ministar izdao je jednu naredbu, po 
kojoj privatne banke (odnosno »moja« banka) moraju ograni¬ 
čiti isplate uložaka. Međutim, ulagači su nastavili sa svojom 
neosnovanom tražnjom novaca, a banka je odgovarala, kaRo 
je dobivala svote. Ali ovi ulagači, koji su uzimali novac iz 
banke, nisu ga trošili na lične potrebe, već su ga spravljali 
u svoje domove čuvajući ga ljubomorno od javnosti. Ovo ne¬ 
povjerenje izazvalo je krizu nezapamćenu. »Fabrike, trgovci 
i ina privreda smanjila je svoj rad na minimum« Narod je po¬ 
čeo »oskudjevati«, jer nije bilo posla, a trgovina i industrija 
nije imala svog konzumenta. Banka nije mogla da dođe do 
svojih potraživanja, jer nije mogla naći kupca za nekada vri- 


b jedne i tražene objekte, jer je par ljudi držalo 70% novca u 

S kvojim rukama, bojeći se za njega. Počela je i štampa da ra¬ 
ji di, savjetujući narod da se povrati starom povjerenju i uloži 

| svoj novac da dođe na »narodnu pijacu«. Ali narod nije slu- 

šao. Neki od štediša povratili su se, a većina ih je izostala, 
| prikupljajući iz dana u dan sve veće sume novaca, 

i Ministarstvo finansija odluči da učini jedno manje zlo, 

od onog prvog, od državnog bankrota. Naloži banci, da po¬ 
visi opticaj novčanica za drugih sto poena, ali na istoj zlat¬ 
noj podlozi, naime na zlatnom prstenu, koji je važio za »zlat- 
| no važenje« prvih sto poena. Pojavili su se protesti i žučne 

kritike, ali sve to nije pomoglo, jer je narod morao da radi, 
da zarađuje. Novac je imao manju vrijednost; banka je po¬ 
čela da isplaćuje uloške, trgovina i industrija je proradila, po¬ 
visi vale su se cijene iz dana u dan. Uložni kapitali su propali 

I krivnjom ulagača, a podigao se dužnik i jedan dio narodne 

privrede na račun ulagača... 

Igra je bila svršena, i moja poštovana rodica shvatila je 
u cijelosti problem štednje i problem privrednog stvaranja, 
kao i oni, koji su u našoj zajedničkoj igri sačinjavali savreme- 
ne »kreze«, ali sa malim znanjem, pa su postali, za nepunih 
deset minuta puki siromasi. Ostalo je, ponekojima, samo' ono 
što su sagradili... 

»Onda da ne vadim svoj novac?« — upita me rodica, 
spremajući se kući. 

»Ne! Jer ako mora da propadne u svojoj vrijednosti, 
on će to prije propasti kod kuće. Svejedno je za Vas, da li 
on propadne u ormaru ili u banci. Ovo potonje daje nade, pro¬ 
tivno nikakove« —- završim. 

Ona je otišla snuždena, jer je vidjela jednu drugu opas¬ 
nost koja joj prijeti, da se uistinu ne dogodi ta procedura i s 
[ njezinom uštednjom. Ona bi bila najrađe, da je mogla, zavik- 
nuti cijelom narodu: »Ne dižite pred umišljenom propašću, jer 
nas sve zajedno čeka druga mnogo veća, mnogo strašnija 
propast!« 

Socijalne i ekonomske posljedice, koje izviru iz poto- 
, njeg, znamo kakove su prirode. No usprkos ovih naših nezgo¬ 
da koje se odvijaju u našem privrednom životu, gdje se već 
I sada osjećaju posljedice, koje padaju na ramena hiljadama 

| radnika, koji su samo u Zagrebu ostali bez posla, država će 

ipak morati ići jednim opreznim mjerama, koje će moći obez¬ 
bijediti daljni razvoj privrednog života. Jer mi ne možemo 
izdržati ovaj pritisak, kojeg je stvorila kriza nepovjerenja, 
općeg povjerenja u svijetu. Iako naš ulagač i štediša nije imao 
razloga uskratiti svoje povjerenje javnoj pijaci, on je to ipak 
pokušao činiti ne misleći zrelo o svim tegobama privrednog i 
socijalnog života, kojeg donaša sa sobom kriza povjerenja. 
Kriza povjerenja je zaključni akt, koji se stvarao kolektivno 
u duši mase. To je svršetak na onom dugom lancu, za kojeg 
se hvataju tegobe, koje se svršavaju na jednom bridu, bridu 
ljudske malaksalosti i bridu jednostrane presićenosti, koja je 
neposredni čimbenik u zaviranju jedne zdrave djelatnosti, rav¬ 
noteže u privrednom i gospodarskom životu jednog naroda. 
A to znači, da je sam kapital neuravnotežen, što se zapaža 
uopće u poratnoj Evropi. 

Privrednu krizu donijela je socijalna strana narodnih 
masa, koje nisu mogle da odgovaraju u svojoj potražnji indu¬ 
strijskim proizvodima, i uopće, jer su njezini dohodci smanje¬ 
ni na onu mjeru, koja ne može odgovarati privrednom životu. 
Taj neodgovor vidimo u pasivnosti građanina i seljaka na¬ 
prama svom redovnom konzutnu. To je neuravnoteženost ka¬ 
pitala, odnosno gomilanje jednog kapitala na štetu drugog a 
ponekad i na propast istog. 

Zato će se morati da traže drugi pravci, u socijalnoj i 
privrednoj politici našega naroda, koji će obezbijediti likvid¬ 
nost društva. Ima mnogo mogućnosti, s kojima bi se dalo ići 
napred, ali su te mogućnosti toliko skučene da je to nemoguće 
riješiti riječima, već srcem i razumom, koji će obezbijediti 
likvidnost građana napram potrošnji. Podkresavanje mjeseč¬ 
nih dohodaka, u svim pravcima, odrazit će se na našoj pijaci 
koju će se još većma učiniti pasivnom napram državnim i sa¬ 
moupravnim podavanjima. Dok se s druge strane ista ne sve¬ 
du na onu mjeru koja bi odgovarala ovom podkresavanju, ne 
će se moći stvoriti ravnoteža, nego će se ona još većma po¬ 
kolebati. 

Gve mjere odrazit će se na svim linijama. One će se fa¬ 
talno odraziti na našim državnim proračunima. Mi se može¬ 
mo dosadanjim ciframa pokloniti, jer se buduće ne će moći 
vidjeti u ovoj visini. 


f . Potrebno je dakle, tražiti što prije lijeka, da se uzmogne 

j provesti narodna štednja u onom objamu, u kojem je ona 

j piedviđena. Jer svaka mjera traži protemjeru. Mi se moramo 

[ odlučno oduprijeti štednji gladom i oskudicom, jer ona ne mo¬ 

že nikome da koristi, a najmanje privrednom razvoju naše 
zemlje. Ali se isto tako moramo odlučno da odupremo i onom 
kapitalu, koji se vodi pod rubrikom »štednja«, a koji nije ni¬ 
šta drugo, nego jedan neutrošen suvišak, koji osjetljivo te¬ 
reti privredni život, sa svojim vječnim zaduživanjem, dok mu 
ne daje onaj razmjer, kojeg bi mu morao da da, po svojim 
dohodcima, koji su uzeti iz narodnog džepa. Uslijed ovih ne- 
istrošenih »ušteda« trpi jedan pretežni dio narodne privrede, 
koja najbolje osjeća ovu nejednakost svojih mjesečnih beriva 
i izdataka, nad kojima se protegnuo diktat izvjesnog kapitala, 
koji se počeo močvariti u našoj privredi, jer se je do grla za¬ 
dužio, a da u isto vrijeme nije joj dao mogućnosti, da se vrati 
njoj, onaj ekvivalent, koji je od nje uzet. Neosporno je, da bi 
taj višak, kojeg plaća oko 250 hiljada obitelji grada u Jugo¬ 
slaviji, imao vidnog utjecaja na aktivnost našeg domaćeg trži¬ 
šta, koje, umjesto da prima taj iznos izravno od konzumenta, 
prima ga na svoje pokretne i nepokretne kapitale, preko nov¬ 
čanih zavoda, koji nemaju isto od ove vrste kapitala nikakve 
koristi nego mnogo više rada i opasnost da se on podpuno ne 
skruti... 

I što će se jače gomilati privatni kapital u novčanim za- 
l vodima, da po tome zaduži privredni život, postojat će u nas 

teškoće i onda, kad ih već nigđe ne će biti, jer je to vječno 
zaduživanje napram onome, koji nije u stanju pružiti toj pri¬ 
vredi protuvrijednost izravno. 

Zato preporučujemo našim redakcijama, da što manje 
raspisuju natječaje za članke, koji će »pokazati najbolji put 
za riješenje naše unutarnje krize«. Jer oni koji se laćaju po¬ 
sla za »bakšiš«, nisu bili nikada od koristi narodu, a još ma¬ 
nje narodnoj privredi. Ako se nađe (ili ako ga ima) takav čo¬ 
vjek, koji bi mogao da posluži svojim savjetima, on će se po¬ 
javiti, bez da ga tko traži, u društvu. 

U pogledu, pak, štednje kao i nužnog povjerenja, iznijeli 
smo na stranicama ove knjižice, u kratkim potezima, jasno 
i glasno, posljedice, koje čekaju one koji su se ogradili kines¬ 
kim zidom, misleći da čine dobro za »sebe«. Međutim oni će 


samo ostati jedan tamni kut u analima našeg privrednog raz¬ 
voja u kojem će se najbolje odraziti vrlo površno vođenje ra¬ 
čuna, koji će doživjeti svoj podpuni slom u najskorijoj buduć¬ 
nosti. Isto tako i ona nedovršena inflacija, po kojoj je narod 
primio ogromne terete na svoja leđa. Ako se nešto provađa, 
onda to mora da bude konzekventno i dosljedno, a ne stati na 
pol puta, kao što je stala naša inflacionistička politika partis- 
kih režima pred 8 godina, koja je prezadužila naše selo, umje¬ 
sto da mu je pomogla. 

Mi ćemo na daljnim stranicama vjerno prikazati ovaj 
finasijski nonzes, s kojim se išlo svijesno da podkopa gospo¬ 
darski proćvat našega naroda, koji je neobavješteno pravio 
dugove misleći, da će njegovi produkti moći odgovoriti na 
kamate, koje mu je diktirao seoski zelenaš, koji je bio točno 
upućen o novčanom tržištu, a i finansijskoj politici tadašnjeg 
ministra finansija. 

Kod postepenog povlačenja dinara iz prometa, rasla je 
njegova vrijednost, cijene su padale u svim pravcima, a dug 
je ostao u onoj visini, u kojoj je bio učinjen za vrijeme —- in¬ 
flacije. 

To je bio konačni i najodlučniji udarac na ekonomsko 
stanje jednog dijela našega sela, koje je u to vrijeme primalo 
na sebe obaveze, koje je računalo amortizirati u jednom nizu 
godina. 

Dali je to bilo svijesno ili nesvijesno, ne bi znali odgo¬ 
voriti. Ali da je naša finansijska politika pošla krivim putem, 
o tome nema dvojbe. 

Mi smo već kazali, da kod naše krize nisu potrebne an¬ 
kete ni raspisi privrednih revija za članke s jednim izvanred¬ 
nim »bakšišem«, kad se ova pogreška tako jasno očituje u na¬ 
šem ekonomskom životu, da je za nju nepotrebno raspisivati 
natječaje. 

Slučajno pisac ove studije proputovao je par puta cijelu 
zemlju, i imao je prilike da vidi, gđe se nalazi kočnica našeg 
privrednog života. Iako se on ne može ubrajati u ekonomske 
radnike ni stručnjake, ponukan teškim stanjem našeg seljaka, 
odlučio je da po svojem iskustvu podastre jedan mali, ali ja¬ 
san fragment iz oblasti našeg narodnog gospodarstva i finan- 
sijske politike, koja se provađala na štetu jednog ogromnog 

dijela, koji sačinjava najsolignije stubove naše domovine, ne 
samo u političkom, nego i u privrednom životu. 

Da govorimo, dakle, i na drugoj strani, da je po tome 
ocijenjeno i kažemo konačno jednu riječ, riječ, koja je nikla 
po našim provincijama na južnom dijelu naše domovine. 

Prezaduženost našega sela na istočnom dijelu domovine. 

Ova prezaduženost našeg sela datira od inflacionističke 
politike, koja je imala da »posluži« našem selu. Međutim, mi 
vidimo da inflacija nije pomogla selu, nego samo izvjesnom 
dijelu društva, dok je pretežni dio društva ostao prezadužen, 
počimajući još u 1925 godini tražiti kredite za plaćanje poreza 
Ove kredite počeo je da uzimlje maloobrtnik, jer nije mogao 
podnijeti organiziranu konkurenciju industrijskih proizvoda : 
koji su počeli u velikoj mjeri dolaziti na tržište, iz vana. 

Seljak je stradao s velikim teretima, koje je primio na 
sebe za vrijeme inflacije* ne misleći, da će država provesti i 
— deflaciju, da će se odjednom na domaćoj pijaci osjetiti po¬ 
vlačenje novčanica, a prema tome, s učvršćavanjem dinara, 
da će sve jače padati cijene zemaljskim proizvodima, hipote¬ 
kama, stoki i zemljištu, tako, da će njegov dug, kojeg je uči¬ 
nio za vrijeme inflacije, biti jedan dug, na kojeg će se moći 
| uzimati kamatnjak, ali sama glavnica ni u 20% iznosu ne će 

se moći utjerati, kao što se sada pokušava, povodom ove po¬ 
kolebane vjere kod kapitala, koji je uzet kao gotovina. Na de¬ 
setke hiljada seljačkih porodica ima, koje su prezadužile svoje 
gospodarstvo, uzimajući na sebe obaveze, koje su bile za ono 
vrijeme razumljive, ali koje nisu mogle odgovarati nastalim 
prilikama uslijed snaženja dinara. Obveze su ostale, a dinar 
je postao i odviše krupan u svim pravcima gospodarskog ži¬ 
vota. Vrijednost zemlje za cijelu polovinu, a i više, pala je u 
cijeni, a tako isto i stoki sve do šljive. Ova situacija ne bi bila 
ni najmanje strašna, kad bi ova zemlja bila bez tereta. Među¬ 
tim, ova je zemlja s teretima, koje je uzeo naš seljak na sebe, 
ne znajući, što ga čeka, po jednoj- strani, dok su ljudi, koji su 
imali glavnu riječ u našem političkom životu ćutjeli, brineći se 
za partijske poslove, a ne za poslove, ko'i danas imaju pre¬ 
sudan značaj u našem ekonomsko-privrednom životu. Jedni 
su prešućivali svjesno, jer im je to išlo u račun; drugi, jer i 
sami nisu imali ni pojma o narodnom gospodarstvu. 




Jedan žalostan ali drastičan primjer može se da vidi 
u bivšoj podunavskoj oblasti. Vršac, Bijela Crkva i sva okoli¬ 
ca ovih gradova, prezadužila se za vrijeme inflacije našeg di¬ 
nara. Narod je kupovao zemlju kao lud. On nije pazio, kolika 
je svota, koju uzimlje iz novčanih zavoda, nego koliko će ju¬ 
tara zemlje doći u njegov posjed, koji je, do tog vremena, bio 
bez tereta. Tako jedan gazda kupi 40 jutara zemlje, da ima 
ravno 100 jutara. Za ovu je zemlju platio po jutru od 25—30 
hiljada dinara. Pola je platio u gotovom, pola je ostao dužan. 
I taj njegov dug još sada leži neuplaćen. Jer ako bi ga htio 
da isplati morao bi da proda — cijelu svoju zemlju, da uzmog¬ 
ne isplatiti učinjeni dug. 

Tako stoji cijela bivša podunavska oblast, jer su svi se¬ 
ljaci kupovali zemljišta od velikih vlastelinskih imanja, a i 
međusobno. Još 1928 god. govorili su ljudi: »da se proda ci¬ 
jela ova oblast, teško bi bilo istisnuti iz te kupovnine, toliko, 
koliko je zaduženo tamošnje seljaštvo«. ' 

Čovjeka mora jeza da uhvati, kad si pogleda ovo straš¬ 
no stanje našega seljaka u toj pokrajini, koji je stradao po 
svojoj nesmotrenosti i velikoj halapljivosti za zemljom. Ovaj 
glad za zemljom, učinio ga nesposobnim za zdravi razvoj go¬ 
spodarstva. On je postao koristan samo za izvjesni dio druš¬ 
tva, u prvom redu za male novčane zavode, kojih ima sva sila 
po srezovima, i za pojedince, koji su gurali u seljačke ruke 
novac, pod veliki kamatnjak, kojeg je seljak mogao kako tako 
da snaša, dok su bile druge privredne grane aktivne prema 
njegovim proizvodima. Ali kad je i ta aktivnost izostala, se¬ 
ljak je postao pasivan, a prema tome i nelikvidan prema svo¬ 
jim gospodarskim potrebama, s jedne strane, dok s druge stra¬ 
ne nije mogao da odoljava onom kaišarskom kamatnjaku, koji 
se želio održati pod svaku cijenu na, približno, onoj visini, 
na kojoj je bio 1924 godine. 

Ovaj primjer, u manjem opsegu, mi susrećemo po cije¬ 
lom južnom dijelu države, a to je jedan veliki brid u našem 
gospodarstvu, jer se taj prezaduženi seljak nije mogao oda¬ 
zvati krcatoj pijaci industrijskim proizvodima, a u koliko se 
odazivao, to je bila prijeka gospodarska nužda. On je, dakle, 
postao rob godišnjih kamata, koje je morao .redovno plaćati, 
dok je teškom mukom plaćao državni porez, na kojeg je re¬ 


dovno gunđao, jer se smatrao pogođenim »s prekomjernim« 
odmjerivanjem poreske skale. 

Međutim, to je bio jedan sporedni uzrok njegove opće 
nelikvidnosti, dok je glavni uzrok u njegovom prezaduženju, 
kojeg je učinio još 1920—23—24—25 god., misleći da će se 
tržne cijene stoki i poljoprivrednim proizvodima održati te 
da će on moći da odgovori na svoj dug, a i prama poreskom 
opterećenju. Međutim, dug je ostao u onoj visini, u kojoj je 
bio pred 8 godina, a od tog vremena pale su cijene za 100 i. 
200% na poljoprivrednim i gospodarskim proizvodima, koje 
je on morao nositi na domaću pijacu, da može da skupi za 
kamatnjak i porez, dok su njegove gospodarske i lične potre¬ 
be ostale u četvrtom redu. 

Od pijace je uzimao, ali joj je vrlo malo davao. Ovaj 
izostatak trgovačka pijaca, s industrijskim proizvodima, uveli¬ 
ke je osjećala, iz godine u godinu taj manjak, tražeći načina, 
na koji bi se dalo reaktivirati kupovnu moć seljaka. 

Svi su tražili tu rak ranu našeg gospodarstva, ali, na¬ 
žalost, rijetko su gađali na pravo mjesto. Gospodarski časo¬ 
pisi raščlanjivali su ovaj gospodarski fenomen, i mnogi čla¬ 
nak pokazivao je ispravno ono mjesto, koje najače pritište 
naše selo, no i tu je bilo dosta strančarskog ishitrivanja, pa 
nisu mogle ove misli, obojene strančarskom bojom, dobiti onu 
važnost, koja se imala da pokloni njima. 

Prema mnogim zlonamjernim navodima, koji se šire me¬ 
đu svijetom »da je u opasnosti, obzirom na eventualnu infla¬ 
ciju dinara, sitna štednja našeg sela i grada«. Naprotiv, u 
opasnosti je selo i grad, da oboje ne dođu na bubanj, od jednog 
malog dijela građana, koji su počeli da povlače svoje uloške, 
s čim samo ubrzavaju jednu, i onako, neodloživu činjenicu. 

S ovakvim selom ne može da računa sitni obrt i teška 
industrija, koja se plasira, većim dijelom, na domaćem trži¬ 
štu. Sitni obrt odavna je već pojeo sebe, prezadužen na svim 
stranama, mučno odgovarajući na državne i samoupravne po¬ 
reze, koje bi se dalo svladavati, kad bi postojala jedna ravno¬ 
teža u privrednom i gospodarskom životu naše zemlje. Mi 
vidimo, da je 60% našeg sitnog obrta prezaduženo na porezi¬ 
ma i mjenicama a oboje datira još iz 1927 god. na ovamo, a 
da nema načina, na koji bi se dala likvidirati ova državna po¬ 
traživanja, koja zauzimaju jednu neprispodobivu mjeru oprez- 

nosti i tolerancije napram dužnika, koji se koprca u jednoj 
neizvesnosti, živeći od danas na sutra. 

Država traži svoje, odnosno ne svoje, nego ono što daje 
istog časa iz državnih blagajna stotinama hiljada, a po njima 
milijunima, koji žive od njega, i od kojih živi jedait dio našega 
naroda, odnosno cijeli narod što neposredno što posredno. 

Dakle, taj i takav dug mora se da plati, i on se plaća do 
posljednjih mogućnosti. Ali kad se istroši i ova posljednja mo 
. gućnost, što onda? 

Maloobrtnik odavna je pojeo svoj kapital i on nema više 
što za uzimati. On čeka rada, rada, kojeg ima jedva toliko, da 
može redovno da odgovara najelementarnijim potrebama. 

U ovom pravcu nije bolje ni sa trgovinom. Ta ona je naj¬ 
uže povezana sa cijelokupnim privrednim razvojem naše zem¬ 
lje, pa je i posve logično, da ona ima poći istim putem, kud i 
naša kupovna sposobnost, koja je, ali, od 1929 god. onesposo¬ 
bila u gradovima, i to većim dijelom, u privrednim centrima 
Jugoslavije, nezgodna i neuviđavna socijalna politika naših 
kućeposjednika, koji su opteretili građanina do one krajne mo¬ 
gućnosti nejgove plaćevne moći. Ovaj nezdrav pojav kod na- 
urodio je jednom neželjenom posljedicom, koja je više nego 
očita, da je u gradovima došlo do znatnih podkresavanja na 
porodičnim izdatcima tako, da je ovu pojavu osjetio naš pri¬ 
vrednik najače. On, ako je i imao svoj mali posjied, najbolje 
je osjetio u plaćanju trgovačkih prostorija, gdje se nisu više 
mogle naći one dojučerašnje mušterije, koje su pravile aktiv¬ 
nu njegovu mjesečnu bilansu. On je mogao da snaša svoje 
režije, dok nije bio pogođen gro građana, koji su morali da 
nose na drugo mjesto svoje mjesečne uštednje, koje su bile 
namjenjene za odjeću i druge kulturne potrebe građana. 

Mi možemo da kažemo, da je ovim neuviđavnim postup¬ 
kom oduzeta jedna ne mala suma, koja bi išla u korist naše 
privrede, higijene i kulture tijela. Dakle u korist cjelokupnog 
društva, a po tome, što je posve shvatljivo, i države, koja ima, 
doduše, u jednom društvenom dijelu vrlo točne plaćnike, ali 
zato u drugom dijelu građana, vrlo . netočne plaćnike, jer im 
ovi prvi oduzmu njihovu točnost i t. d. 

Što to pomaže što su neki kućevlasnici snizili najamni¬ 
ne, na jednu umjereniju mjeru, dok ih drugi drže još uvjek 
prema zlatnom paritetu dinara 1=30, 1=40, 1=50. 


Ovo je, tek, samo jedna od onih mnogobrojnih nedaća, 
koje su u tom sklopu naših socijalnih i ekonomskih prilika. 
Jasno je samo po sebi da ova vlada, koja je primila upravu 
zemlje po Kraljevom manifestu, nije mogla sve ove nedaće 
odkloniti, iako je jasno gledala na prilike našeg sela, te odmah 
priskočila osnivanju — agrarne banke, koja nije mogla da 
provede svoju misiju među narodom u onoj mjeri, koju je za¬ 
konodavac zamislio. Međutim, ona je došla narodu u posled- 
nji čas, i ono što je učinjeno do sada, mora čovjek kazati, da 
je dobro iako ne i — zadovoljavajuće. Mnoga seoska gospo¬ 
darstva nisu došla na bubanj. Da nije bila podignuta ova važ¬ 
na novčana ustanova za naše selo, mi bi smo imali već sada 
koji desetak hiljada više beskućnika, koji bi se proletarizirali 
u gradovima i postali jedan nepotreban balast u industriji, ko¬ 
ja je danas nemoćna da održi bar 70%, od standarda, kojeg je 
imala u 1929-30. Industrija je postepeno išla na niže od svog 
kapaciteta u radnoj snazi i u proizvodnji. I mi možemo raču¬ 
nati, da će ona ići, ako ova zategnutost na novčanom tržištu 
potraje dulje vrijeme, još za 30%, što znači da je otišla u svo¬ 
joj radnoj snazi i proizvodnji za 60%. 

Po ovome će se smanjiti potrošnja, i trgovačka aktiv¬ 
nost, odnosno likvidnost, smanjiće se u znatnoj mjeri. Na ovo 
smanjenje općeg rada, moraće da dođe, kao nuždna poslje¬ 
dica, smanjenje dosadanjih trgovačkih režija u svim pravcima. 
A ovo je jedna vrsta izjedanja one gotovine, koja se još nalazi 
u trgovini i privredi, u koliko je — ima. 

Za industriju ne možemo primijeniti ovaj slučaj ni u 
jednom pogledu, jer ona, pretežnim svojim dijelom stoji u 
prezaduženju, uslijed velikih investicija, koje je utrošila na 
podizanje no.vih industrijskih objekata i naprava, koje su tre¬ 
bale velike svote. Industrija učinila je svoj napor, vodeći se 
mišljom, da narodnu pijacu otme stranim proizvodima, daju¬ 
ći proizvode iste kvalitete, pa i bolje, po onoj kupovnoj cije¬ 
ni, koja je važila za importirane industrijske proizvode. 

Međutim u nas je i u tome pogledu slabo razvijena svi¬ 
jest. Konzument radije kupuje i stranu robu, nego svoju do¬ 
maću, ma bila ta strana roba kud i kamo lošije kvalitete. Kod 
nas se to smatra »nemoderno«, ako bi se prodalo sukno i štof 
jedne varaždinske ili čukarieke industrije štofova, kraj' »finih 
1 modernih engleskih štofova« i t. d. 5 


Dakle, i ono što bi se moglo u nas, bez velikog trudi 
da postigne, ne može se tako lako postići. Tu se treba čak 
da apeluje i na »patriotizam«, a to je žalosno. No usprkos, i 
bez sumnje naša mlada industrija postigla bi povoljne rezulta 
te koli za sebe, toli i za opće narodno dobro da se nisu pre 
priječile općegospodarske i socijalne teškoće, koje su bile ne 
gativ sveg onog mučnog rada, koji je iziskivao velike finan 
sijske žrtve, koje su se trebale amortizirati na tržištu potraž 
nje. Ova rakrana naše industrije, koja se počela najprije di 
razvija u našem selu, a kašnie i u gradovima, bila je posije 
dica, da su dugoročni krediti koje je primila cjelokupna na 
rodna privreda, ostali u jednoj nepokretnosti, koju je prouz 
rokovala neaktivnost narodna napram industrijskih produkti 
ma zemlje. Međutim ovi će se krediti morati jednoga dana ds 
vrate. I da ne dođe do neželjenih posljedica, moraće se tražit 
jedan radikalan put, kojim će se uravnotežiti narodne kapita 
le robe i narodne kapitale — gotovine. 

Između ostaloga, mi smo najviše investirali u hipote 
karne zajmove, koji su najsigurniji, no i oni bi isto mogli di 
dođu u poteškoće usljed nepovjerenja mase, koja rade povje 
ruje mađarskim i talijanskim agentprovokaterima, nego ono 
me, što vidi oko sebe, kao najrealnije jamstvo, u koje je za 
betonirano njezino blago. 

Mi moramo najiskrenije priznati, da imamo mnogo ka 
pitala, koji je umočvario privredni i ekonomski život zemlje 
Tome kapitalu plaća godišnji kamatnjak, narodna privreda 
oko dvije milijarde dinara. Ovo treba smanjivati, kako bi t 
ove dvije miljarde dinara išle u korist općenitosti a ne u ko 
rist pojedinaca. Taj kapital će se smanjiti samo tako, ako ne 
će biti u stanju zaduživati, nego obratno: da sam sebe počnt 
pomalo da jede. 

Dvije su perspektive. Jedna vodi do potkresavanja n; 
svim linijama, ili obratno: do inflacije, koja bi razdužila naše 
selo a ujedno podigla malograđana, a dobrim dijelom i oni 
industriju, koja je primila kredite u domovini. Jasno je da on? 
ne bi smjela biti ubitačna .za današnju gotovinu. Ona bi se 
morala da provede u onoj mjeri i objamu, gdje je zastala, ka 
ko bi se dala narodu jedna mogućnost odplate svog duga, šte 
bi bilo, konačno, i pravedno. 


Da je inflacija bila provedena kako treba i. prešlo na 
zlatni dinar izbjegla bi se ova prezaduženost, jer bi dužnik 
mogao da podmiri svoj dug u zlatu, u onoj relaciji, koja bi 
odgovarala papirnom dinaru. Ovako se dogodilo obratno: na¬ 
rod je primio papir, za kojeg danas mora da vraća zlato. — 
Dok .'nema tog pariteta, neće biti riješena ni gospodarska 
kriza. 

To je naše najdublje uvjerenje, uvjerenje, koje je dubo¬ 
ko usađeno u duši svakog dužnika, dužnika, koji nije bio info¬ 
rmiran o svim onim posljedicama koje će ga stići, kad se sta¬ 
ne dinar snažiti. Kada se učini nešto nerazumno i pogr.ešno, 
onda je dužnost onog koji je to učinio, da ispravi svoju grešku. 

Pa kada bi se pristupilo tom poravnanju, pojedinci, kao 
i izvjesni društveni dio!, ne bi ništa s tim izgubili, jer su oni 
držali narod u šahu, koji je ispaštao za ovih osam godina po 
»spasonosnoj« inflacionističkoj politici tedašnjeg ministra fi- 
nansija, i krajnje je vrijeme da sadanja vlada ispravi ovu gru¬ 
bu nepravdu, koja može da urodi među narodom samo zlim 
idejama, koje bi mogle odvesti cijeli naš narod u krajnu — 
ljevicu. 

Ne napominjemo ovu činjenicu zato, jer mi ovako misli¬ 
mo, nego zato, jer je počeo tako narod da misli u svom očaju, 
u svojoj prezaduženosti, iz koje ne vidi izlaza. On samo zna 
da je prije 8 godina prodao svoje volove za 14 hiljada dinara, 
sada može da dobije za iste volove 4 hiljade dinara. Dug je 
njegov ostao isti, ali cijena volovima, i drugoj stoki, kao i zem¬ 
ljištu, pala je toliko, da je upravo apsurdno i pomišljati, da 
mi možemo spasiti naše selo od dugova, za koje se, još sada, 
kako tako može ubirati kamata. 

To je jedan od glavnih uzroka naše krize, na selu, dok 
je u gradovima jedan od glavnih uzroka krize i bijede, koja 
nam je počela kucati na vrata, preveliko odmjerivanje stana¬ 
rina, koje, kako svi znaci govore, imaju svoj finale još ove 
zime... 

S tim nije kazano, da nebismo osjetili udarac svjetske 
krize, no nebi ga osjetili ovako snažno, jer mi nismo trebali 
nikome ništa da plaćamo, već smo od drugih. primili oko je¬ 
danaest milijarda na račun ratne štete. Bilo bi smiješno, kada 
bi mi : morali odjednom stupiti u red kruhoboraca, kada ima- 

mo najveću tvornicu kruha i mesa u srednjoj Evropi. 

Napomenuti nam je i to: da mi nikad ne bi umočili pera 
u crnilo, kad bi se ovdje radilo o jugoslavenskim bankama. 
Ali kada se ovdje radi o jugoslovenskom narodu, pa i o lič¬ 
noj koži, bili smo prinuždeni, da progovorimo o našoj štednji 
i polozima, čiji je imperativ, da.se vrate u novčane zavode, 
kako- ovi ne bi bili primorani oderati i ono malo seljačke i 
građanske kože, koja je 'još preostala na našem narodu, da 
udovolje jednom pravnom hiru, koji je u stanju da dovede ci¬ 
jelu narodnu privredu na rub propasti, a s njom, što je najlo¬ 
gičnije, i svoje lične interese, sav svoj imetak. 

Mi, dakle, moramo da spašavamo -jedno manje zlo, od 
onog većeg zla, koje se bezumno bacilo na svoje pravo, iz 
kojeg mogu slijediti samo one posljedice, koje smo iznjeli na 
ovim stranicama. 

Prezaduženje našega sela nije, kao što smo već napo¬ 
menuli, svagdje jednako. Ono se pomaklo prema južnom di¬ 
jelu naše domovine, dok sjevernije u znatnoj mjeri ovaj dug 
odpada. On se više skoncentrisao kao industrijski, trgovački 
i hipotekarni dug, koji odgovara snazi privredne djelatnosti u 
savskoj, dravskoj i jednom dijelu dunavske banovine. 

Ova je okolnost bila i odprije jasna privredi, pa o njoj 
ne mislimo ovdje govoriti, jer je ona bila itekako pretresana 
po našim ekonomima, koji su se na njoj zaustavljali, pišući 
duge članke i, pokadkad, brošire, unatrag par godina. Mi je 
samo registriramo, da nam se ne bi predbacilo, da ne znamo 
o čemu pišemo, da navađamo stvari koje su netačne. 

Uglavnom smo obuhvatili sve one strane, koje koče naš 
privredni život, i nadamo se, da će ova knjižica dobro doći 
onima, koji nisu bili upućeni u narodnu štednju i njezine do¬ 
bre i zle strane. 

Zaglavak 

Mi možemo da promatramo sa svih strana našu krizu, 
ali je nikad ne ćemo vidjeti u onom svjetlu,’u kojem se ona 
odrazila u drugim zemljama.. Austriji Njemačkoj, Italiji i En¬ 
gleskoj, gdje se vodi borba o — kruhoborstvo, dakle, 
o životni opstanak mase. Kod nas je kriza položaja, eksisten- 
cije, a to je jedna obična društvena pojava, koja zahvaća, sad 
slabije, sad jače, svaku privrednu granu. Mi, doduše, nema¬ 


mo velikih tekstilnih pamučnih (i t, d.) industrija, ali zato ima¬ 
mo dvije ogromne industrije, koje se protežu preko cijele do¬ 
movine i čije su sirovine neistrošive! Ove dvije tvornice zo¬ 
vu se Kruh i Meso!! To nam daje najveću garanciju, da u nas 
neće biti kruhoborstva! koje formira — »Armija Spasa«, da 
se nađu u pomoći bijednoj masi. Kod nas se rado govori o — 
bijedi i o krizi, i to, baš, od ljudi, koji nemaju ni pojma, što 
je bijeda i što je kriza. Oni govore o njoj, jer su u vječnom 
strahu da im ne dođe tko na vrata, da ne moraju štogod pru¬ 
žiti od svoga preimućtva. Ima nas, koji se smatramo bijedni¬ 
ma, prema našim socijalnim prilikama. Ali kad nam dođe do 
ruku koja knjiga, koja opisuje bijedu pojedinaca i mase, kao 
što je na primjer, dnevnik, Jack Londona: »Ljudi sa ponora«, 
onda nas strava hvata, jer si ne možemo uopće predstaviti 
opisanu bijedu. 

I tom prilikom izvine nam se duboki uzdah iz grudi, i 
upravo s radošću kliknemo: Hvala Bogu, da i kod nas nije 
tako!... 

Između ostaloga, mi treba da najprije izliječimo krizu 
društvenog morala, da ulijemo malo više vjere i samopouzda¬ 
nja, pa da tek stanemo liječiti krizu našeg privrednog života, 
koji i nije u krizi, nego u teškoćama, koje su, većim dijelom 
došle iz vana, gđe ta kriza caruje. 

Dok se čovjek dobro ishranjuje i pristojno nosi, nije ple¬ 
menito ni patriotično govoriti iz — luksuza o — krizi. To ,e 
samo vrlo slaba navika pojedinaca, koji su naučili govoriti o 
bijedi i o krizi, kao što su naučili jesti dobre kolače i piti do¬ 
bro domaće vino. Mi ćemo tek da osjetimo krizu, ako neće¬ 
mo liječiti ono, što su iskvarih razni naši režimi, vodeći so 
. cijalnu, privrednu i gospodarsku politiku zemlje, prema lič¬ 
nim i partijskim interesima. 

Uvjeren sam, da nebi mogao da se odlučim za jednu 
ovakvu radnju, kada bi bio sjedio, u mojem rodnom gradu, 
gledajući kroz zamagljena stakla koje kavane. To ja nisam 
činio, jer sam osjećao, da je potrebno protegnuti uda ma bilo 
u kakvoj god poslenosti. I ja sam našao najpodesnije: da putu¬ 
jem, da na tom putu radim; samo radim, iako od tog rada ni¬ 
sam imao materijalne dobiti. Moja je dobit, što sam upoznao 
cijeli naš narod, njegovo neizmjerno bogatstvo, koje leži u 
prvom redu, u njegovom poštenom i plemenitom srcu, a dru- 

go, koje se bogato rasulo oko njega i pod njim, kao biserje', 
koje samo čeka marne ruke da ga sakupe. 

I kad bi znali ljudi, sto ima naša domovina i kolika je 
njezina snaga, ne bi im palo na pamet, da posumnjajlu u našu 
narodnu i privrednu moć, na kojoj nam zavjđaju evropski na¬ 
rodi, tražeći puteve i metode da se plasiraju kod nas. 

Danomice saobraćao sam s ljudima najraznovrsnijih zva¬ 
nja. I, vjeruj, poštovani čitaoče, nailazio sam na sve i sva 
Kod jednog veliko preimućtvo, ali zato i velika briga. I taj, 
koji brine veliku brigu, ima osjećaj da se nalazi u jednoj vječ¬ 
noj krizi. On misli da je to, što proživljava, kriza. Međutim, 
to su samo velike brige, koje zahtjevaju sređenu misao i zdra¬ 
ve živce. Kod ovakvih ljudi, većim dijelom, nalazio sam kri¬ 
zu optimizma, krizu duha. 

Naprotiv, srednje imućni ljudi kod nas manje govore o 
krizi. Kod pretežnog dijela, ovih ljudi, prevlađuje jedno zdra¬ 
vije mišljenje o ličnim i općim prilikama. Srednji čovjek kod 
nas je najzadovoljniji. Iza njega dolaze ostali staleži. 

Uglavnom, u nas ima prilični procenat lahkovjernosti. 
Ta lahkovjernost ne nalazi se samo na jednom dijelu naše do¬ 
movine, nego se ona nalazi svuda, kud god ima našega na¬ 
reda. Ova lahkovjernost sužuje se na najjužnijem dijelu naše 
domovine. Tamo je svijet dosta zakopčan prama svojoj oko¬ 
lini, a pogotovo prama strancu. Međutim, ovo nepovjerenje 
nema ništa zajedničkog s lahkovjernošću, o kojoj je ovđe ri¬ 
ječ. Naša se lahkovjernost najbolje pokazala baš sada, kada 
bi morali biti i previše oprezni prama svakome, jer se ova 
svjetska kriza upotrijebila kod nas u političke svrhe naših 
krvnih nepriajtelja, koji nas okružuju sa svih strana. 0 tome 
nema zbora, da se i kod nas odvijala teškoća za teškoćom, 
ali nikako ne u toj mjeri, da bi morali sumnjati u privrednu 
snagu naše domovine, a naposeb u Dina r, koji se očuvao 
godinama na jednoj ljestvici, dajući tom svojom čvrstoćom so¬ 
lidni trgovački promet, kako unutra, tako i na vanjskom trži¬ 
štu. Stvarna kriza, sjevernije, od Osijeka, prama Zagrebu i 
Ljubljani, počela se odvijati početkom 1929 god., kada su po¬ 
čeli padati poljoprivredni produkti, dok je ostala roba zadr¬ 
žala, uglavnom svoje cijene. Ovaj nerazmjer na tržištu robom 
i zemaljskim proizvodima počeo se odmah osjećati, dok ko¬ 
načno nije došlo do zaoštrenja, do jedne ukočenosti, koju se 


ne možo drugačije popraviti, do općim snižavanjem cijena,, ili 
pak sa jednom opreznom inflacijom, koja bi bila u stanju da 
razduži naše selo na južnom dijelu domovine, dok bi se ostalo 
naše selo oporavilo i usposobilo za pozitiviliji rad u gospo¬ 
darstvu. 

Povodom ove pometnje, koja je zavladala kod kapitala 
gotovine u svijetu, pa i kod nas, počeo sam se odmah i ja in¬ 
teresirati o toj stvari, pa sam radi iste posjetio par naših pri¬ 
vrednih centara, da vidim kako se odvija rad. Međutim, nai¬ 
šao sam na vrlo smiješne stvari. 

U Ljubljani, na primjer, morao sam se čak da i -— smi¬ 
jem »Ulagači su počeli da dižu novac iz banaka« — pričao 
je jedan detaljni trgovac — »i mi trgovci pravili smo osam 
dana vanređne poslove. Gotovo bi rekao, da smo pokupili 
75% sitne štednje u ovih osam dana.« A kuda ste s novcima? 
pitao san. — »Pa nosili smo u pologe. Novac se ne drži kod 
kuće. Ako ima da propadne, svejedno je, da li će da propad¬ 
ne u kojem novčanom zavodu ili kod kuće.« To bijaše najbo¬ 
lji lijek da se stiša narod. Jedni su neopozivo tražili svoje ulo¬ 
ge, drugi su donašali, no samo s tom razlikom, što se od do¬ 
jučerašnjih manjih štednja počeo naglo da povisuj!e trgovač¬ 
ki konto. I kad su to vidjeli ostali ulagači, gdje im dojučeraš¬ 
nji njihov novac, nosimo u banke, onda su kazali: Gle! Za 
njih ne postoji opasnost. Oni se ne boje da će im propasti pa¬ 
re! Nastala su objašnjavanja i razjašnjavanja pred šalterima. 
I oni koji su već podigli svoje uštednje, počeli su ih vraćati 
u novčane zavode. Trgovina je odmah osjetila, da je narod 
povratio svoj novac u čelične blagajne banaka, jer se više 
nisu pravili veliki lozungi kao prvih dana, kad je sirotinja pri¬ 
mila svoje uštednje i počela da kupuje ruha. Kad je, ali, vidje¬ 
la da se taj novac pretvara, dobrim dijelom, u trgovački kon¬ 
to po bankama, jer, kao što sam napomenuo, mi smo ga no¬ 
sili tamo. gđe smo ga nosili i prije. Znamo mi i predobro, da 
je njegova neminovna propast baš kod kuće. Takvih zabluda 
treba se čuvati, bar oni, koji znaju, što je ključanje — novca 
i robe, budući su ova dva faktora, u privrednom životu, — 
najviše povezana i bez njih se ne može ni zamisliti pravilno 
odvijanje koli trgovačkih, toli i gospodarskih odnosa u druš¬ 
tvu. Mi smo Slovenci u toliko boljem položaju od vas, što je 
naša masa, kako u gradu, tako i na selu, disciplinovana. Ona 

si dozvoli stvar objasniti, dok kod nas nije tako. Vi jedno¬ 
stavno kažete: Što nam treba autoriteta! Ta mi bolje zna¬ 
mo?! I zato je kod vas mnogo gorje, jer su privreda i novčar¬ 
stvo izloženi kaprisama mase, koja si neda stvar razjasniti, 
nego ludo tura svoju glavu u procjep. Naši se autoriteti slu¬ 
šaju, dok se vaši ne slušaju, i zato je kod nas, i u tom pogledu, 
kud i kamo bolje«, završio je trgovac svoje pričanje. 

Međutim, ja sam ga upozorio na jednu okolnost, obzi¬ 
rom na sitnu štednju, koja nije istovjetna s krupnim ulagači¬ 
ma, koji nisu donijeli svoje milijune u trgovine, već ih odni¬ 
jeli svojoj kući, i opet, kad im se to svidi, nosiće ih u pologe, 
s čim se saglasio taj ugledni trgovac, — i taj novac, ma izostao 
on od javnog prometa samo za 20%, privreda će da osjeti u 
znatnoj mjeri taj izostatak, iako će se on, o tome nema dvoj¬ 
be, natrag vratiti na javnu pijacu, no trebaće ipak za njega 
da se pričeka jedno izvjesno vrijeme, naime, dok se udobro¬ 
volje njegovi vlasnici. 

U posljednja dva mjeseca dao sam se informirati od pre¬ 
ko 200 naših najuglednijih privrednika, među kojima se našlo 
mnogo finansijskih i privrednih stručnjaka, i svi ti privrednici 
bili su saglasni s ovim mišljenjem, koje zastupa ova knjiga. 
To je na obrnutom pravcu jedno kolektivno mišljenje, kojeg 
sam imao čast iznijeti pod svojim imenom. Dozvoljavam, po¬ 
štovanom čitaocu, da sve one misli, s kojima se ne će slagati, 
iz svog ličnog uvjerenja, koje su navedene u knjizi, uzme 
kao moje misli, jer ovđe ima i mojih misli, što će svaki pri¬ 
vrednik odmah razabrati. 

Stoga napominjem, da se ova studija ne uzme pod c'je- 
pidlačarski kriterij privrednih i novčarskih stručnjaka, jer je 
ona pisana iz čistih pobuda, da služi, uglavnom, kao tumač 
najširim slojevima našega naroda, koji nema osnovni temelj 
za prosuđivanje narodnog kapitala, čija snaga ne ovisi o stan¬ 
dardu narodnog novca, koji se nalazi u prometu, nego o indi¬ 
vidualnoj sposobnosti naroda i pojedinaca, koji stvaraju s na¬ 
rodnom podporom uvećanje narodne imovine, za čije uvećanje, 
a po tome, i narodno blagostanje, služi novčanica samo kao 
sredstvo za izmjenu narodnih dobara. 

Da je potreban jedan objektivan kriterij, o, tome nema 
dvojbe. I ja se nadam, da će on ispuniti svoju zadaću prama 

ovoj knjizi i u zaobljenim izvodima iz same knjige postaviti 
stvari na svoje pravo mjesto. 

Međutim, ja sam uvjeke na raspoloženju da branim svo¬ 
ju tezu, ne pod tuđim imenima, nego pod svojim imenom, jer 
smatram ovaj način dostojjan i častan. 

Nije mi bila namjera, da ovdje iznašam jednu naučnu mi¬ 
sao, nego jednu misao koja ima legitimaciju ispravnog gleda¬ 
nja, koje, bez dvojbe, ima svaki privrednik, koji je posvećivao 
nešto vremena privrednom i novčarskom razvoju, po ujedi¬ 
njenju i oslobođenju, kod nas. 

Ja ću, pak, biti sretan, ako sam s ovom knjigom dopri- 
neo jedan obol narodu i domovini, koju ljubim 1 obožavam; 
kao što je ljubi i obožava cijeli naš narod. 

Uvjeren sam, da će biti jasno, poštovanom čitaocu, kad 
pročita ovu knjigu, da je ona pisana pod dojmom strepnje, ko¬ 
ja se javila u meni, gledajući, kako neuk i neobavješten srlja 
u propast, misleći, da spašava svoju imovinu, a kad tamo: on 
je gura u propast i dozvoljava jednu tihu penetraciju... tu¬ 
đinskog kapitala u naše narodno gospodarstvo, na kojem će 
se osjetiti posljedice... I s tom svojom neupućenošću ne sa¬ 
mo da podrivava narodno gospodarstvo, nego i svoju slobo¬ 
du i neovisnost. Dakako, da se sve to ne dešava preko noći, 
nego decenijima. 

Naša je najveća dužnost očuvati narodnu privredu, a s 
njom, što je podpuno razumljivo, i novčarstvo, jer se ona is¬ 
ključivo razvija preko narodnog novčarstva, od tuđinskog ka¬ 
pitala, koji je htio da zlorabi neupućenost naših ulagača, koji 
su u svojoj pometnji počeli da se boje za svoju gotovinu. Me¬ 
đutim, ova gotovina je pohranjena u našoj narodnoj privredi; 
narodnoj ekonomiji! I kad vidimo, da se srušilo preko polo¬ 
vine Beograda, Zagreba, Ljubljane i drugih naših privrednih 
centara, onda možemo biti na čistu, da su tim časom propali 
i svi naši ulošci, koji predstavljaju narodnu gotovinu i još 
uvjek ne znači, da bi bio s tom propašću uništen’ naš narod, 
koji je riješen braniti svoju slobodu i neovisnost do posljed¬ 
njeg čovjeka! Smiješno je misliti, da je najprije na udaru dr¬ 
žava. Država, kao takova, najzadnja je tvrđava, koja udgo- 
vara na silu — silom! A ova je država, odnosno narod, rije¬ 
šen, da odgovori na silu, ma došla ona s koje god strane, — 
silom. 

Dakle, dok nisu porušeni naši domovi, tvornice, u koje 
je uložena naša štednja, ne treba se bojati za svoj novac, jer 
je on ite kako dobro spremljen u njima. Naprotiv, treba ču 
vati taj narodni imetak od tuđina, koji želi iskoristiti našu ne¬ 
upućenost, da jednog dana ne stavimo sami sebe pred gotovu 
činjenicu. Ono, dakle, što smo riješeni braniti svojim životom, 
a on je najdragocjenije blago svakog čovjeka, ne ćemo valj¬ 
da kopati raku našem narodnom životu, s našim nepovjere¬ 
njem, i dozvoliti ulazak... tuđinskog kapitala u našu zemlju, 
s jasnom tendencijom, da nas gospodarski, a pomalo i poli¬ 
tički — zarobi. 

Eto, u tome je moja strepnja, i zato sam se riješio da 
napišem ovu studiju, da posluži našem narodu, da pođe pu 
tem povjerenja jer mnogi i mnogi puta narodne pogreške — 
uzimaju narodu ono, za što je on riješen svakog časa položiti 
svoj život. 

Na ovaj način, kojeg sam iznio na posljednjoj stranici 
ove knjige, možemo da izgubimo svojom neupućenošću, što 
ne možemo izgubiti mačem. 

To je, dakle, onaj najviši cilj, koji mi je nalagao da se 
odazovem s ovim mojim iskrenim izlaganjima, koja sam ja, 
doduše, napisao, ali koja leže, sve do posljednje riječi, u svi¬ 
jesti našega naroda, koji će me tim ispravnije shvatiti, iako 
sam se dosta pridržavao, ne želeći Te umarati, poštovani či¬ 
taoče, s dosadnim ciframa. Naprotiv, trudio sam se, da izne¬ 
sem najelementarnije stvari iz oblasti naše narodne privrede 
i novčarstva, u savezu s narodnim povjerenjem napram isti¬ 
ma. Zato sam se poslužio malo življom riječi, a to je samo 
dokaz, da sam je slagao na papir s ljubavlju koju gajim pre¬ 
ma cijelom narodnom životu, koji je u dobrom svojem dijelu 
neposredno, osnovao svoj životni opstanak na privredi. To je 
čincvništvo i radništvo, koje danas strepi pred sutrašnjicom, 
jer je njegov rad uzdrman, a po ovome, jasno je, i njegov 
svagdanji kruh, s pokolebanom vjerom. 

Nemojmo ići tako daleko. Drugi vjeruju u nas, u našu 
privrednu i gospodarsku ravnotežu, a da odjednom mi stane 
mo sumnjati u sami sebe. Koliko ih ima, koji bi rado žrtvovali 
više nego što iznaša cijeli naš uložni kapital, samo da mogu 
postati gospodari naše narodne privrede, čiji su kapitali pe- 


deseterostruki, čekajući još sposobnost pojedinaca i narodne 
miške. 

Neosporno je i to, da su izvjesna gospoda novčaii izgu¬ 
bili živce, i s tom svojom nervozom još više pridonijeli po¬ 
metnju među narodom, koji nije imao dovoljno informacija o 
pravom stanju stvari. Ovakav stav nije za odobriti Um više, 
kad se zna da naši susjedi bore se s novčanim i privrednim 
teškoćama, svojih zemalja, već dvanaest godina.... 

Ovo će im biti dobra poduka za budućnost. Ako nigđe, 
a to u ovakvim trenutcima, treba biti podpuno sabran i miran, 
kako bi ta sabranost i mir blagodarno djelovali na psihološko 
raspoloženje pojedinaca i mase. 

Usprkos svih naših privrednih i gospodarskih teškoća, 
ja odlučno tvrdim, da kod nas ne postoji kriza. Gospodarski i 
finansijski položaj zemlje može se mirne duše uzeti, kao naj- 
solidniji u srednjoj Evropi. Kod nas bi trebalo malo više opti¬ 
mizma. Nemaju bar opravdanog razloga govoriti o krizi lju¬ 
di, koji žive s jednakim berivima, bila ili nebila kriza u pri¬ 
vrednom životu naše zemlje. Dapače ova reklamirana kriza 
dobro je došla izvjesnim privrednim krugovima, jer im ona 
služi kao plašt za osobno pokrivanje. 

S tim sam završio temu, koja se odnaša na ravnotežu 
narodnih kapitala, iako samo u njezinoj genezi, no uvjeren 
sam da će ona biti i najneupućenijem dovoljno jasna i ra¬ 
zumljiva. 

U Zagrebu, dne 15 studena 1931 god., napisana je a 
izašla ispod tiska, 20 prosinca 1931 god. — Ovo iznašam da se 
zna, da kod nas ne može se jedna stvar pripremiti za štampu, 
kad bi ona bila najpotrebnija, jer za sve ostale stvari, koje 
su neozbiljne u svojoj prirodi ima sredstava, koliko se god 
hoće, na raspoloženju. 

Zahvaljujem nekolicini mojih znanaca, koji se nalaze 
među privrednicima, koji su mi pripomogli za štampu. Da nije 
bilo tih pojedinaca, ona ne bi mogla da ugleda svoje objeloda- 
njenje. Moguće bi je i uspio izdati, no ona ne bi mogla da ko¬ 
risti ni privredi ni narodu, jer bi bilo za njezino objelodanje- 
nje puno prekasno. 

Kada bi bio toliko indiskretan da prikazem prve prenu- 
meracije, morala bi se da čude... izvjesna gospoda, koja si 
utvaraju, nažalost, da su jedini pozvani da riješe ovaj gordij¬ 
ski čvor, koji se počeo sve jače zapetljavati kod nas. 

_ _ 

